Source
stringclasses 1
value | Content
stringlengths 251
13.6k
| Length
int64 251
13.6k
| Script
stringclasses 1
value | Language
stringclasses 1
value | ISO639-3
stringclasses 1
value |
|---|---|---|---|---|---|
TRT | پرو-دا گوجلو داشقین قوربان‌لاری‌نین سایی 62 نفره چاتدی.
70 -دن چوخ اینسان یارالانیب،11-ی ایتکین دوشوب. مین‌لرله پرو-لو ائوسیز قالیب. حکومت پایتاخت لیما-داکی مکتب‌لرده درس‌لرین تاخیره سالینماسی باره‌ده قرار قبول ائدیب. طبیعی فلاکت‌دن عمومی‌لیکده 20 بولگه زیان چکیب. سون اونیللیگین ان گوجلو داشقینی ایله علاقه‌دار اؤلکه‌ده فوق‌لعاده وضعیت اعلان ائدیلیب.
| 355 | Arab | South-Azerbaijani | azb |
TRT | تورکیه-ده یئنی نوع کروناویروس (کووید-19) اینفکسیونوندان داها 19 نفر اؤلوب.
بو باره‌ده ساغلیق ناظیری فخرالدین قوجا اؤزونون توییتر صحیفه‌سینده بیلدیریب.
ناظیر یازیب کی، سون 24 ساعاتدا 46 مین 414 شوبهه‌لی کروناویروس تستیندن کئچیب، اونلاردان 1148-نین جاوابی پوزیتیو چیخیب. بو گون داها 1188 خسته ساغالیب.
تورکیه-ده ایندییه‌دک 205 مین 758 نفر یئنی نوع کروناویروس اینفکسیونونا یولوخوب، اونلاردان 5225 نفر اؤلوب، 180 مین 680 نفر معالیجه اولونا‌راق ائوه بوراخیلیب.
ناظیر بیلدیریب کی، تورکیه-ده سون 3 گونده اینفکسیونا یولوخمایا ان چوخ ایستانبول، آنکارا، غازی آنتپ، ماردین، کونیا، بورسا، دیاربکیرده راست گلینیب.
| 604 | Arab | South-Azerbaijani | azb |
TRT | میللی ساوونما ناظیری فیکری ایشیق کوالیسیون اوچاقلارینین سوریه‌نین الباب بؤلگهسینده داوام ائدن عملیاتا دستک وئرمه‌مه‌سی‌نین اینجیرلیک اوستونده کی وارلیق‌لارینی موذاکیره ائدیله‌جک حالا گتیردیگینی سؤیله‌دی.
ایشیق تورکیه بؤیوک میللت مجلیسینده ژورنالیست‌لره آچیقلاما وئره‌رک، آمریکانین لیدئرلیگینده کی کوالیسیون قوه‌لری‌نین ال باب عملیاتینا هاوا دستکی وئرمه‌مه‌سینی دیرلندیردی.
میللی ساوونما ناظیری اینجیرلیک اوستونده کی (پایگاه هوایی) کوالیسیون اوچاقلارینین هاوا حرکاتینا دستک وئرمه‌مه‌سی‌نین اینجرلیک اوستونو سوال آلتیندا قویدوغونو سؤیله‌دی.
ناظیر ایشیق "اومید ائدیریک کی، باشدا آمریکا اولماق عذره بوتون کوالیسیون گوجلری تورکیه‌نین "فرات قالخانی" عملیاتیندا احتیاج دویدوغو هاوا دستکی و دیگر دستکی وئرسین. بو نقطه‌ده لازیم اولان آددیم داها چوخ یوبانیلما‌دان آتیلمیش اولار. خصوصیله ناتو-دا اوزون ایللر بیرلیکده اولدوغوموز اؤلکه‌لرین داعش ایله موباریزه اوچون کوالیسیون یاراتمیش اؤلکه‌لرین داعش-ه قارشی موباریزه‌ده سون درجه کریتیک یئری اولان الباب-ا قارشی تورک سلاحلی قوه‌لری‌نین دستکلدیگی آزاد سوریه اردوسونون باشلاتدیغی بو عملیاتا دستک وئرمه‌مه‌سی دوغروسو دوشوندوروجودور" سؤزلرینی دیله گتیردی.
| 1,093 | Arab | South-Azerbaijani | azb |
TRT | تکنولوژی دونیاسی‌نین ان اهمیت‌لی تدبیرلرده "موبیل دونیا کونگره‌سی"، ایسپانیانین بارسئلونا شهرینده باشلادی.
عقل‌لی تلفون‌لار، نوتبوک و عقل‌لی ساعت‌لار کیمی بیر چوخ فرق‌لی تکنولوژی کونگره‌ده گؤروجویه چیخدی.
کونگره‌ده 11-ی میللی، دیگرلری خصوصی ایشتیراکچی اولماقلا 30-آ یاخین تورک فیرماسی دا یئر آلدی.
2 مین 200 فیرمانین قاتیلدیغی فعالیتی 100 میندن چوخ پروفسیونل قاتیلیمچی‌نین زیارت ائتمه‌سی گؤزلنیلیر.
موبیل دونیا کونگره‌ده آچیقلانان آراشدیرمادا، 2016-جی ایلده دونیادا 4 میلیارد 800 میلیون جیب تلفونو ایستیفادچی‌سی اولدوغو ایفاده ائدیلدی.
دونیا‌داکی جیب تلفونو ایستیفاده‌چی‌سی ساییسی‌نین بو ایل 5 میلیاردین اوزرینه چیخماسی گؤزلنیلیر.
| 634 | Arab | South-Azerbaijani | azb |
TRT | یوفا شامپیون‌لار لیگینده قاسیندا قروپ مرحله‌سی‌نین 2-جی تورونا یئکون وورولوب.
ایکینجی اویون گونونده داها 8 موسابیقه باش توتوب.
گونون ایلک گؤروش‌لری ف و ح قروپ‌لاریندا اولوب. "یانگ بویز" ایتالیادا "آتالانتا"یا مینیموم حسابلا اودوزوب. "مالمؤ" ایسه روسیادا "زنیت"له اوز-اوزه گلیب و دارماداغینا اوزولوب. ف قروپونون دیگر اویونوندا "منچستر یونایتد" ـ"ویارئال"لا قارشیلاشیب و عزمکار قلبه‌یه سئوینیب.
گئجه‌نین ان دقت چکن قارشیلاشماسی ایتالیادا "یوونتوسـ"لا تورنیرین سون قالیبی "چلسی" آراسیندا باش توتوب. چلسی تیمی سفرده مینیموم حسابلا اودوزوب.
ای قروپوندا "بارسلونا" پورتوقالیادا "بنفیکا"نی، "بایرن" ایسه کیئو "دینامو"سونو سیناغا چکیب. مونیخ تمثیلچی‌سی دارماداغینا سئوینن، کاتالونیا تمثیلچی‌سی ایسه اوزولن طرف اولوب.
شامپیون‌لار لیگی
قروپ مرحله‌سی، ایکینجی تور
29 سپتامبر
ای قروپو
بنفیکا (پورتوقالیا) – بارسلونا (ایسپانیا) 0:3
بایرن مونیخ (آلمانیا) – دینامو (کیئو، اوکراینا) 0:5
ف قروپو
آتالانتا (ایتالیا) – یانگ بویز (سوئیس) 0:1
منچستر یونایتد (اینگیلتره) – ویارئال (ایسپانیا) 1:2
گ قروپو
وولفسبورگ (آلمانیا) – سویا (ایسپانیا) 1:1
زالسبورگ (اطریش) – لیل (فرانسا) 1:2
ح قروپو
زنیت (روسیا) – مالمو (سوئد) 0:4
یوونتوس (ایتالیا) – چلسی (اینگیلتره) 0:1
آ قروپو
پاری سن ژرمن (فرانسا) – منچستر سیتی (اینگیلتره) 0:2
لایپزیش (آلمانیا) – بروژ (بلژیک) 2:1
ب قروپو
پورتو (پورتوقالیا) – لیورپول (اینگیلتره) 5:1
میلان (ایتالیا) – آتلتیکو (ایسپانیا) 2:1
ج قروپو
آژاکس (هولاندیا ) – بشیکتاش (تورکیه) 0:2
بوروسیا (دورتموند، آلمانیا) – اسپورتینگ (پورتوقالیا) 0:1
د قروپو
شاختار (دونتسک، اوکراینا) – اینتر (ایتالیا) 0:0
رئال مادرید (ایسپانیا) – شریف (مولدووا) 2:1
| 1,540 | Arab | South-Azerbaijani | azb |
TRT | خاریجی اوچوش‌لاردا سفر ائدیله‌جک اؤلکه‌لرین آیدیاتی قوروم‌لاری‌نین قرارلارینا اساساً دییشیک‌لیک اولونا‌جاق. "تورک هاوا یول‌لاری" هاوا یولو شیرکتی "کووید-19" تدبیرلری چرچیوه‌سینده تطبیق ائدیلن اوچوش‌لار زامانی ماسک‌دان ایستیفاده مجبوریتینی قیسمن لغو ائدیب.
بونونلا باغلی شیرکت‌دن آچیقلاما وئریلیب.
بیلدیریلیب کی، تورکیه داخیلینده ائدیله‌جک اوچوش‌لاردا ماسک‌دان ایستیفاده مجبوریتی تامامیله آرا‌دان قالدیریلیب. خاریجی اوچوش‌لاردا ایسه سفر ائدیله‌جک اؤلکه‌لرین آیدیاتی قوروم‌لاری‌نین قرارلارینا اساساً دییشیک‌لیک اولونا‌جاق.
آچیقلامادا قئید ائدیلیب کی، محدودیتین لغو اولونماسینا باخمایا‌راق سفرلر زامانی ماسک‌دان ایستیفاده ائتمک ایسته‌ین یولجولار یان‌لاریندا گتیردیک‌لری ماسک‌لاری تاخا بیله‌جک‌لر.
| 694 | Arab | South-Azerbaijani | azb |
TRT | "ترابزونسپور"ون "ریزه سپور"و یئندیگی موسابیقه ده هر تیم بیر بئله شانس‌دان یارارلانیب. "یئنی مالاتیاسپور" ایسه ایکی پنالتی ایله "کاسیم پاشا"نی اوسته‌له‌ییب.
"فنرباخچا" "غازی آنتپ"ا اودوزوب. بو گؤروشده ده گل لاردان بیری 11 مترلیک نقطه‌دن وورولوب.
قئید ائدک کی، تورا دسامبرین 21-ده یئکون وورولا‌جاق.
تورکیه سوپر لیگی
13-جو تور
19 دسامبر
"گؤزتپه" – "حاتای سپور" – 1:0
"ترابزونسپور" – "ریزه سپور" – 1:2
"یئنی مالاتیاسپور" – "کاسیم پاشا" – 0:2
"غازی آنتپ" – "فنرباخچا" – 1:3
| 469 | Arab | South-Azerbaijani | azb |
TRT | آمریکا بیرلشمیش دؤولتلری، بیرلشمیش میللتلر گوونلیک شوراسینی ایران مسئلهسینده عاجل توپلانتییا چاغیردی.
آمریکا بیرلشمیش دؤولتلرینین شمیش میللتلر میسیونو، گوونلیک شوراسینی ایران مسئلهسینده بازار ارته‌سی گونو قاپالی توپلانتی گئچیرمه‌یه چاغیردی.
دیپلوماتیک قایناقلار، آمریکا بیرلشمیش دؤولتلرینین گوونلیک شوراسینین دؤنم باشقانی کویته گؤندردیگی رسمی طلب‌ده، اؤتن هفته عمان کؤرفزین‌ده ایکی تانکره قارشی سالدیری حاقیندا سون پروسه‌لری چاتدیرماق اوچون شورادا توپلانتی ایستهدیکلرینی بیلدیردیگینی دئدی.
عمانین کؤرفزین‌ده اؤتن هفته ایکی بؤیوک نفت تانکرین‌ده پاتلامالار اولموشدو. تانکرلرده ۴۴ نفرلیک خدمه ایران آراما قورتارما قروپلاری طرفیندن قورتاریلاراق، ایرانین هرمزگان ایالتینه باغلی جاسک لیمانینا آپاریلمیشدی.
آمریکا بیرلشمیش دؤولتلری مرکز گوجلر قوموتانلیغی (سنتکام)، ژوئنین ۱۳ونده عمان کؤرفزین‌ده ایکی نفت تانکرینه سالدیری سونراسین‌دا بؤلگه‌ده یئرلشن آمریکا بیرلشمیش دؤولتلرینه عاید سلاحلی هاوا آراجینا ایران طرفیندن آتیش ائدیلدیگینی آنجاق اوچاغین وورولمادیغینی بیلدیرمیشدی.
آمریکا بیرلشمیش دؤولتلری ایله ایران آراسینداکی گرگین‌لیک، ایران اینقیلاب محافظلری اوردوسو، جمعه گونو عمان کؤرفزینه ساحلی اولان هرمزگان ایالتینه باغلی کوه مبارک شهری ساحلینده "ایران هاوا مکانینی پوزان" آمریکا بیرلشمیش دؤولتلری حربی هاوا گوجلرینه عاید هاوا آراجینین قورودان هاوایا موشکله وورولاراق دوشورولدوگونو بیلدیرمه‌سی ایله آرتمیشدی.
| 1,314 | Arab | South-Azerbaijani | azb |
TRT | ایج ایشلر ناظیری سولیمان سوی‌لو، تورکیه قاچاق موحاجیرتله موباریزه‌نی قطعیتله آپارماسا آوروپا‌داکی هئچ بیر حکومتین 6 آی دیانامایاجاغینی دئییب.
ناظیر سوی‌لو، ایزمیرده ساحیل امنیت قوموتانلیغینا عایید تورکیه جمهوریتی گمیسی دوست گمی‌سینده، خدمه‌لرلره آخشام یئمیی یئدی.
سوی‌لو، بورادا ائتدیگی چیخیشیندا، ساحیل امنیت کوموتان‌لیغی پرسونلی‌نین دونیا میقیاسیندا فعالیت گؤستردیگینی دئییب.
قاچاق کؤچمن مسئلهسینده فاجیعه باش وئردیگینه ایشاره ائدن سوی‌لو، تورکیه اولاراق بونونلا جیدی شکیلده موباریزه ائتدیکلرینی سؤیله‌دی.
ناظیر سوی‌لو، اورتا شرق‌دن آوروپایا گئتمک ایسته‌ین‌لرین بیر قیسمی‌نین ترور تشکیلاتی داعش، بیر قیسمی‌نین ده بؤلوچو ترور تشکیلاتی پ.ک.ک-یا خراج وئردیگینه دقتی چکدی.
تورکیه قاچاق کؤچمن مرکزی حالینا گتیرمک ایسته‌ین‌لره تاریخین ان آغیر جینایت‌لرینی وئره‌جک‌لرینی ایفاده ائدن نجیب،
"اورقانیزاتورلارا و کؤچکون قاچاقچی‌لارینا نفس آلدیرمایاجاغیق دؤوره گیریریک". دئدی.
قاچاق موحاجیرتله موباریزه مسئلهسینده آوروپانین تورکیه‌نی تک قویدوغونو وورغولایان سوی‌لو،
"کورک سیغاللاماقلا اولماز. تورکیه بو ایشی قطعیتله آپارماسا آوروپا‌داکی هئچ بیر حکومت 6 آی تاب گتیدمه‌یه‌جک. ایسته‌سه‌لر سینایاق". شکلینده دانیشدی.
سوی‌لو،
"آوروپا پارلامنتینده گؤر، اورا‌دان تورکیه‌نی تنقید ائدجکسینیز. 300 ایل اوّل سول باخیش‌لار کئچیرجکسینیز، 150 کؤچکون گلنده اللرینیز توتا‌جاق. تورکیه‌یه اورا‌دان تحقیر ائدجکسینیز. ساده‌جه، صبریمیزی آشماماغی توصیه ائدیریک. بیز ساغاناغی گؤروروک، اونلارا دئییریک کی. قول‌لارینیزی چیرمالایین تورکیه‌نین آپاردیغی موباریزه‌یه دستک اولون. بونو هئچ کیم تهدید کیمی قبول ائتمه‌سین. تورکیه ایلنه‌جک بیر اؤلکه دئییل. تورکیه بؤیوک موباریزه اورتایا قویور. تاریخین ان بؤیوک کؤچ دالغاسی ایله اوزلشیریک. بورا‌دان قاپی‌لاری آچاندا 6 آی هئچ بیر حکومت‌لری تاب گتیره‌مز". ایفاده‌لرینی ایستیفاده ائتدی.
| 1,693 | Arab | South-Azerbaijani | azb |
TRT | جمهورباشقانی رجب طیب اردوغان،
"چتین قیش شرایطینده هم پنجه-کیلید ایله (عراقین قوزئییندهکی) زاپ‌دا، هم ده سوریه‌نین قوزئیینده اؤنملی بیر موباریزه آپاریلیر. بو موباریزه‌نین نتیجه‌سی خیرلی اولاجاق" ایفاده‌لرینی ایشلتدی.
میللی ساوونما باخانی حولوصی آکار، باش قرارگاه رئیسی ژنرال یاشار گولر و دیگر قوموتانلار ایله پنجه-کیلید عملیاتینا قاتیلان بیرلیک قوموتانلاری ایله ویدئو کنفرانس توپلانتیسی گئرچکلشدیردی.
اردوغان دا توپلانتییا تلفونلا قاتیلاراق میدانداکی بیرلیکلرین قوموتانلارینا سسلندی.
جمهورباشقانی توپلانتیدا بئله دئدی:
"البته، اوردا جانیمیز یانیر، اما سیز بونون حسابینی چوخ جدی شکیلده سوروشورسونوز، شهیدلریمیزین قانی یئرده قالمادی، قالمیر و اینانیرام کی بوندان سونرا دا قالمایاجاق. شهیدلیک یولو چوخ مقدس، قوتلو بیر یولدور. بو قوتلو یولدا دا عسگریمیزین ایندییه قدر وئردیگی موجادیله هر کسین اؤزللیکله ده سیز قوموتانلارا معلومدور. ایندی چوخ چتین قیش شرایطینده هم پنجه-کیلید ایله (عراقین قوزئییندهکی) زاپ‌دا، هم ده سوریه‌نین قوزئیینده اؤنملی بیر موباریزه آپاریلیر. بو موباریزه‌نین نتیجه‌سی خیرلی اولاجاق".
| 1,006 | Arab | South-Azerbaijani | azb |
TRT | آمریکا بیرلشیک دؤولتلری باشقانی دونالد ترامپین آمریکا عسگرلرینین سوریه‌دن چکیلمه‌یه باشلاماسی قراریندان هر هانسی بیر گئری آددیم اولمادیغی بیلدیریلیر.
آمریکانین سی‌ان‌ان کانالین‌دا یئر آلان و آدلاری آچیقلانمایان بعضی یوکسک سویه‌لی آغ ائو یئتکیلیلرینه دایاندیریلان خبرده، ترامپین سوریه قرارینا دایر گونجل دوروم دگرلندیرمه‌سی ائدیلدی.
بؤلوجو ترور هؤرگوتو یپگ/پ‌کاکانین ایشغالی آلتینداکی منبج ائلچه‌سینده دونن باش وئره‌ن بومبالی سالدیرینین آردین‌دان ترامپ رهبرلیگینین داورانیشینین نه اولاجاغی دانیشیلیرکن، بعضی رسمی مقاملار سی‌ان‌ان‌ین آغ ائو خبرچیلرینه آچیقلامالار وئردی.
ترامپین، عسگرلرین سوریه‌دن چکیلمه‌یه باشلاماسی قرارین‌دا بو آنا قدر هر هانسی بیر گئری آددیم اولمادیغینی بیلدیرن مقاملار، پروسه‌نین یاخیندان تعقیب ائدیلدیگینی بیلدیردی.
دیگر طرف‌دن، جمهوریتچیلرین اؤنملی شخصیتلرین‌دن سناتور لیندسی گراهام، سنا‌داکی بیر اوتورومدا قونویا دایر آچیقلاماسیندا ترامپا یوکله‌ندی.
گراهام، منبجدهکی سالدیرینی اوزرینه گؤتوردویو بیلدیریله‌ن ترور هؤرگوتو داعشین "ترامپین سوریه قراریندان جسارت آلدیغینی" ساووندو.
یپگ/پ‌کاکانین ایشغالین‌داکی منبجده، دونن آمریکا عسگرلری کنترل آماجلی گزدیگی سیرادا پاتلاما میدانا گلمیشدی.
آمریکا باشقان یاردیمچیسی مایک پنس، منبجدهکی حادثه‌دن سونرا وئردیگی ایلک آچیقلامادا سالدیرییا توخونمادان، "بیرلیکلرریمیزی ائوه گتیریریک، داعش مغلوب اولدو" دئمیشدی.
آمریکا مرکزی گوجلر قوموتانلیغینین (سنتکوم) آچیقلاماسیندا ایسه "منبجده ۱۶ ژانویه ۲۰۱۹دا یئرلی بیر توپلانتی سیراسیندا ۲ آمریکا عسگری، ساوونما باخانلیغی سیویل پرسنلی و بیر آنلاشما‌لی پرسنل اؤلدو، ۳ عسگر یارالاندی" ایفاده‌سینه یئر وئریلمیشدی.
| 1,519 | Arab | South-Azerbaijani | azb |
TRT | گونده ۱۰ مین آددیم آتماق دمانس، اۆرک خسته‌لیگی، سرطان و اؤلوم ریسکینی آزالتماغا کؤمک ائتدرکن، بو آددیملاری داها سرعتلی آتماغین داها چوخ فایداسی اولدوغو اورتایا چیخدی.
سیدنی اونیوئرسیته‌سی و گونئی دانمارک اونیوئرسیته‌سی طرفیندن آپاریلان آراشدیرمادا، سرعتلی یئریمه‌نین فایدالارینین ساده‌جه آددیم سایماقدان الده ائدیله‌جک فایدانین اۆزرینه چیخدیغی گؤرولدو.
آراشدیرماچیلار، معین بیر دؤنم ایچینده ۷۸ مین۵۰۰ یئتیشکینین فعالیت و ساغلیق بیلگیلرینی تحلیل ائتدی.
داها سرعتلی یئرییه‌نلرین، ساده‌جه آددیم سایانلاردان داها چوخ یارار الده ائتدیگی اورتایا چیخدی.
سیدنی اونیوئرسیته‌سیندن دکتر متهو احمدی،
"بوندان آلابیله‌جگیمیز درس، ساغلیغی قوروماق اوچون اینسانلار، ایده‌آل اولاراق گونده ۱۰ مین آددیم آتماغی دئییل عینی زاماندا داها سرعتلی یئریمه‌یی ده هدفله‌مه‌لریدیر" دئدی.
| 758 | Arab | South-Azerbaijani | azb |
TRT | ونزوئلا جمهورباشقانی نیکولاس مادورو،
"بیز جمهورباشقانی رجب طیب اردوغانی اؤلکه‌میزین بؤیوک بیر قارداشی کیمی گؤروروک. تورک خالقی بیلمه‌لی‌دیر کی، اردوغانی چوخ سئویریک چونکو او یاخشیلیق سئور و بؤیوک اۆره‌کلی‌دیر" دئدی.
اؤلکه‌سینه سفر ائدن تیجارت باخانی محمد موش و تورکیه نماینده هیئتینی میرافلورئس ساراییندا قبول ائدن مادورو، خاریجی اقتصادی ایلیشکیلر قورولو ایله ونزوئلا اولوسلارآراسی یاتیریم مرکزی آراسیندا آنلاشما مموراندومو ایمضالاندیقدان سونرا آچیقلامالار وئردی.
نیکولاس مادورو،
"ونزوئلا ایله تورکیه آراسیندا اقتصادی ایلیشکیلرینی گله‌جک‌ده رفاه، زنگینلیک و قارشیلیقلی فایدا گؤزله‌ییر. ایندییه قدر بئله اولدو، بوندان سونرا دا بئله اولاجاق، ایرلی دوغرو گئدیریک" دگرلندیرمه‌سینی ائتدی.
تورک هاوا یوللارینین (ت‌ه‌ی) ایکی اؤلکه آراسینداکی اؤنمینی وورغولایان مادورو، "تورکیه‌نین بؤیومه‌سینی هر زامان سئوینجله قارشیلاییریق. ایندیدن هفته‌ده ۷ اوچوشوموز وار و بو، آرتاراق داوام ائد‌جک، چونکو تورکیه تکجه کاراکاسی بیرلشدیرمیر عینی زاماندا ایستانبول، گونئی آمریکا و بوتون بؤلگه‌لری بیرلشدیریر" دئدی.
مادورو ایکی اؤلکه آراسینداکی دوستلوغو خاطیرلاداراق بونلاری سؤیله‌دی:
"جمهورباشقانی اردوغانی اؤلکه‌میزین بؤیوک قارداشی کیمی گؤروروک، تورک خالقی بیلمه‌لی‌دیر کی، اردوغانی چوخ سئویریک چونکو او یاخشیلیق سئور و بؤیوک اۆره‌کلی‌دیر. اردوغان بیزیم ان چتین ایللریمیزده، یاشادیغیمیز ان پیس شرطلرده همیشه ونزوئلانین یانیندا اولدو. اؤلکه‌میزه سئوگی و شفقت اللرینی اوزاتدی. تورک خالقینا و اردوغانا سلام اولسون".
| 1,393 | Arab | South-Azerbaijani | azb |
TRT | ایتالیانین آدریاتیک ساحلینده اولان کورینالدو شهرینده بیر گئجه کلوبوندا یاشانان ازدحام‌دا ۶ نفر حیاتینی ایتیردی.
آنکونا پلیس رئیسی اورست کاپوکاسا وئردیگی آچیقلامادا، کورینالدودا اکثریتله گنجلرین اولدوغو لانترن آزورا آدلی بیر گئجه کلوبوندا یاشانان ازدحام‌دا ان آز ۵۰ نفرینین ده یارالاندیغینی بیلدیردی.
یارالیلاردان بعضیلرینین دورومونون آغیر اولدوغو ایفاده ائدیلدی.
ازدحاما نه‌یین سبب اولدوغو بیلینمزکن، اولایلا ایلگیلی اینجه‌لمه باشلادیلدی.
| 441 | Arab | South-Azerbaijani | azb |
TRT | تورکیه عراق-ین موصول شهری یاخینلیغیندا گمی‌نین باتماسی نتیجه‌سینده حیاتینی ایتیرن‌لر اوچون عراقا باش ساغلیغی وئردی.
خاریجی ایشلر ناظیرلیگی‌نین همین مسئله ده یاییلان آچیقلاماسیندا "عراق-دا دجله چایی ایله حرکت ائدن گیم‌نین باتماسی نتیجه‌سینده چوخ سایدا عراق-لی قارداشیمیزین حیاتینی ایتیرمه‌سیندن درین کدر دویدوق. مرحوم لارا الله‌دان رحمت، عائله‌لری باشدا اولماقلا دوست و قارداش عراق خالقینا باش ساغلیغی، یارا‌لی‌لارا شفا دیلییریک" ایفاده‌لری یئر آلیب.
قئید ائدک کی، عراق-ین موصول شهرینده گمی‌نین باتماسی نتیجه‌سینده 71 نفر هلاک اولوب.
| 533 | Arab | South-Azerbaijani | azb |
TRT | ناسا 2018-جی ایلده اوزایا بوراخیلا‌جاق گونش کشفیات اویدوسونا آستروفیزیکچی یوجین پارکرین آدینی وئردی.
ناسا 2018-جی ایلده کوسموسا گؤندریله‌جک "Solar Probe Plus " اوزای آراجینین آدی‌نین تانینمیش عالیمین شرفینه "Parker Solar Probe " اولاراق دییشدیریلدیگینی آچیقلادی.
قراری ایجتیمایته آمریکانین شیکاگو اونیورسیته سینده تشکیل اولونان تدبیرده ناسا علمی میسیونلار مودیری توماس زوربوچن آچیقلادی.
پارکرین 1958-جی ایلده " Astrophysical Journal"دا درج اولونان "پلانت‌لر آراسینداکی گاز و مانیئتیک ساحه دینامیک‌لری" مقاله‌سی آستروفیزیک علمینده جیغیر آچمیشدی.
یوجین پارکر مقاله‌سینده گونش‌دن آیریلا‌راق یاییلان یوکسک سرعتلی ماده‌لرین و مانیئتیزمانین گونش سیستمین‌دکی بوتون پلانت‌لره و اوزایا تأثیر ائتدیگی باره‌ده فرضیه ایره‌لی سورموشدو.
| 728 | Arab | South-Azerbaijani | azb |
TRT | عراقین قوزئیی ایله حکارینین یوکسک‌اووا ائلچه‌سی اطرافینا تشکیل اولونان هاوا عملیاتیندا، بؤلوجو ترور هؤرگوتو پ‌کاکا طرفیندن ایستیفاده ائدیلن سیغیناق و مهمات آنبارلاری وورولدو.
باش قرارگاه‌دان وئریلن معلوماتا گؤره، عراقین قوزئییندهکی سینات هفتانین، زاب، هاکورک و قندیل بؤلگه‌لری ایله حکارینین یوکسک‌اووا کندینه دونن هاوا عملیاتی تشکیل اولوندو.
عملیاتدا، بؤلوجو ترور هؤرگوتو طرفیندن سیغیناق، باریناق، سلاح مؤوضعی و مهمات آنباری کیمی ایستیفاده ائدیلن بؤلگه‌لر یوخ ائدیلدی.
| 475 | Arab | South-Azerbaijani | azb |
TRT | اربیلده تورک دیپلماتین شهید اولدوغو سالدیرینین فاعللریندن اولان مظلوم داغین ۱۳ قارداشین‌دان بیرینین خالقلارین دموکراتیک پارتیسی (ح‌دپ) دیاربکیر میللت وکیلی درسیم داغ اولدوغو اؤیرنیلدی.
مظلوم داغین قارداشلارین‌دان "عصیان" کد آدلی ابراهیم داغ ایله "نعمان" کد آدلی لوطفو داغین دا ترور هؤرگوتو پ‌کاکا عضوو اولدوقلاری معین ائدیلدی.
اربیل‌ده‌کی سالدیرینین فاعللریندن مظلوم داغین فوریه ۲۰۱۵ده حابور سرحد قاپی‌سین‌دان چیخاراق ترور هؤرگوتونه قاتیلدیغی بللی اولدو.
| 455 | Arab | South-Azerbaijani | azb |
TRT | جمهورباشقانی رجب طیب اردوغان،
"سوئد و فنلاند ناتویا عضو اولماق ایستییرسه، اتفاقین ۷۰ ایللیک عضوو اولان تورکیه‌نین گوونلیک قایغیلارینی نظره آلمالیدیرلار" دئدی.
جمهورباشقانی اردوغان بو گون باشلایاجاق و ایکی گون داوام ائد‌جک "ناتو دؤولت و حکومت باشقانلاری ذیروه‌سی"نه قاتیلماق اوچون ایسپانیانین باشکندی مادریده یولا دوشمه‌دن اؤنجه باشکند آنکارانین اسن‌بوغا هاوا لیمانیندا آچیقلامالار وئردی.
اردوغان، اوکرایناداکی ساواشین داوام ائتدیگی حساس بیر زاماندا گئرچکلشن ذیروه‌ده ناتونون آوروپا آتلانتیک جغرافیاسینین گوونلیگی باخیمیندان اوینادیغی اصلی رولون تایید ائدیله‌جگینی سؤیله‌دی.
ذیروه‌دن اساس گؤزلنتیلرینین اتفاق دایانیشماسینین شرطسیز شکیلده اورتایا قویولماسی اولدوغونو وورغولایان اردوغان:
"متفیقلریمیزدن هر جور تروریزمله موباریزه‌ده آیرییم ائتمه‌مه‌لرینی، بیر متفیقه قارشی تهدیدین، اصلینده بوتؤولوکده ناتو اوچون تهدید آنلامینا گلدیگینی گؤرمه‌لرینی گؤزله‌ییریک" دئدی.
بو سحر آمریکا باشقانی جو بایدنله تلفندا دانیشیدیغینی بیلدیره‌ن اردوغان،
"(بایدن) بو آخشام و یا یارین یئنیدن گؤروشمک آرزوسونو ایفاده ائتدی. بیز ده ‘اولابیلیر’ دئدیک" ایفاده‌سینی ایشلتدی.
| 1,049 | Arab | South-Azerbaijani | azb |
TRT | بو گون محمد پیغمبرین دونیایا گلدیگی مقدس گون اولان مؤلود قندیلی دیر.
مولود قندیلی مسجیدلرده تشکیل ائدیله‌جک خصوصی تدبیرلرله ایدراک ائدیله‌جک.
دین ایشلری عذره ایداره‌نین صدری پروفسور علی ارباش دا قندیل موناسیبتیله مسلمان‌لاری تبریک ائتدی.
ارباش بیلدیریب کی، باشدا ایسلام عالمی اولماقلا دونیانین موختلیف یئرلرینده یاشانان پروبلئم‌لرین اساسیندا قران و و حضرت محمد پیغمبرین یولون‌دان اوزاق‌لاشماق دایانیر.
دونیانین حسرتینی چکدیگی دینج‌لیک و امین-آمان‌لیق آنجاق بیلگی، شعور، اخلاق و سیستم سویه‌سینده محمد پیغمبرین اینسانلیغا تبلیغ ائتدیگی حقیقت‌لر ایله مومکون اولا‌جاق‌دیر.
| 570 | Arab | South-Azerbaijani | azb |
TRT | آمریکانین دلاور ایالتینده محکوم‌لار حبس‌خانا گارد ایشچی‌لرینی گیروو گؤتوردو.
دلاور ایالتین‌دکی جبمز واگن حبس‌خاناسیندا میدانا گلن حادثه‌ده محکوم‌لار اؤنجه 4 گؤره‌و‌لینی گیروو آلدی.
بیر نئچه ساعات آرایلا 2 گؤره‌و‌لینی سربست بوراخان محکوم‌لار ائیلملرینه داوام ائدیر.
تخمینا 100 محکومون سیغیندیغی ج بؤلگه‌سین‌دکی بعضی محکوم‌لارین تخلیه ائدیلدیگی حادثه‌ده، گوونلیک چالیشان‌لاری ایله چالیشان‌لاری گیروو آلان محکوم‌لار آراسینداکی دانیشیق‌لار داوام ائدیر.
گیروو آلما حادثه‌سی‌نین ایلک ساعات‌لاریندا یئرلی نیوز ژوورنال ا‌ین ویلمینگتن قازئته‌سینه تلفنلا اولاشان محکوم‌لار، ائیلملرینه سبب اولاراق "حبس‌خانا‌داکی شرط‌لر ایله ائییتیم ایمکان‌لاری‌نین یئترسیز‌لیگینی" و "دونالد ترامپین باشقان اولماسینی" گؤستردی.
"دونالد ترامپ. ائتدیگی هر شئی. اونونلا قوروم‌داکی ایشلرین داها پیسه گئدجیینی بیلیریک" دئین بیر محکوم، حبس‌خانا‌داکی شرط‌لرین یاخشیلاشدیریلماسی طلب‌لرینی دیله گتیردی.
حادثه‌نین آردین‌دان گیریش چیخیش‌لارا قاپادیلان حبس‌خانا‌داکی فؤوق‌ا‌لعاده وضعیت داوام ائدیر.
| 962 | Arab | South-Azerbaijani | azb |
TRT | تورکیه-نین میللی مودافعه ناظیری حولوصی آکار ایله فرانسا مودافعه ناظیری فلورنس پارلی آراسیندا تلفون دانیشیغی اولدو.
آکار - پارلی تلفون گؤروشونده مودافعه ساحه‌سینده ایکی اؤلکه آراسینداکی امکداشلیق مسئله‌لری ایله باغلی فیکیر موبادیله‌سی آپاریلدی.
آکار فرانسا‌لی همکارینا نوتردام کیلسه‌سیندکی یانغینا گؤره چوخ کدرلندیردیگینی تلفون واسیطه‌سیله بیلدیردی.
| 351 | Arab | South-Azerbaijani | azb |
TRT | روسیادا دوزنلنن ۲۰۱۸ فیفا دونیا کاپی یاری فینالین‌دا فرانسا ایله بلژیک قارشی قارشییا گله‌جک.
بو گون اویناناجاق اویون ت‌رت ۱، ت‌رت ۴کا و fifa2018.trtspor.com.trدن جانلی یایینلاناجاق.
فرانسا ایله بلژیک تاریخلرین‌ده ۷۴.جو دفعه بیر بیرینه رقیب اولاجاق.
سن پترزبورگ ایستادیومون‌دا اویناناجاق قارشیلاشمادا داور، اوروگوئه فوتبال فدراسیونون‌دان آندرس کونیا اولاجاق.
فینالا یوکسله‌جک ایلک تیمین تعیین اولوناجاغی فرانسا – بلژیک اویونو تورکیه ساعاتی ایله۲۱.۰۰ده باشلایاجاق.
| 463 | Arab | South-Azerbaijani | azb |
TRT | عراق باشباخانی حیدر العبادی، تهلوکسیزلیگینه اؤنم وئردیکلری کرکوکون "باریشجیل یاشام شهری" اولاراق قالاجاغینی بیلدیردی.
عبادی، بغداددا مطبوعات کنفرانسیندا، کرکوک‌ده‌کی گوونلیک آچیغینا توخوناراق، شهرده‌کی گوونلیگی یاخیندان تعقیب ائتدیکلرینی سؤیله‌دی.
عراق باشباخانی مسئله ایله باغلی،
"کرکوکون تهلوکسیزلیگینه اؤنم وئریریک. کرکوک دینج یاشام شهری اولاراق قالاجاق" دئدی.
عراق کورد بؤلگه‌سل یؤنتیم مأمور آیلیقلارینین اؤد‌نمه‌سینه دایر ایسه عبادی،
"بغداددان مأمورلارلا باغلی آراشدیرمالار اوچون بؤلگه‌یه گؤندردییمیز کمیته ایچالیشماسینی داوام ائتدیریر. نتیجه‌لری یاخیندا بیلدیره‌جییک" دئیه دانیشدی.
عبادی، اؤلکه تورپاقلارینین ترور هؤرگوتو داعشدن تمیزله‌نمه‌سی اوچون چابالارینین داوام ائتدیگینی بیلدیرهرک، عراق-سوریه سرحددینین تامامیندا کنترل تامین ائتدیکلرینی قید ائتدی.
عبادی، می آییندا گئچیریله‌جک پارمان سئچیملرین‌دن سونرا بعضی قروپلارلا (شیعه) ان بؤیوک مجلیس کوالیسیونو قورما ادعالارینین دا اساس‌سیز اولدوغونو ادعا ائتدی.
| 917 | Arab | South-Azerbaijani | azb |
TRT | دیاربکیرده پولیس اوتوبوسونون کئچیشی اثناسیندا تروریستلر طرفیندن تشکیل ائدیلن بومبالی سالدیریدا 3 نفر اؤلدو.
اوستانداریدان ائدیلن آچیقلامادا، سالدیریدا 12-سی پولیس 48 نفرین ده یارالاندیغی بیلدیریلدی.
آرا‌لاریندا بیر آیلیق بیر کؤرپه‌نین ده اولدوغو یارالیلاردان بیرینین وضعیتی آغیر.
16 یارا‌لی ایسه، خسته‌خانا‌لارداکی معا‌لیجه‌لری‌نین آردین‌دان خسته‌خانا‌دان ائدیلدی.
سالدیری، نظارت‌دکی 7 ترور شوپهه‌لی‌سی پولیس مینی بوسو ایله طبی کونترولا آپاریلارکن اولدو. اؤلن 3 اینسانلارین، دیاربکیرین بیسمیل محلین‌دکی بیر کارخانایا بؤلوچو ترور تشکیلاتی پ.ک.ک آدینا ال قویما گوناهین‌دان نظارته آلینان شوپهه‌لی‌لر اولدوغو اؤیرنیلدی.
پارتلامانین آردین‌دان چوخ سایدا پولیس و عاجیل یاردیم قروپونون سؤوق ائدیلدیگی بؤلگه‌ده، یولدا چوخور میدانا گلدیگی، اطراف بینا‌لاردا زیان میدانا گلدیگی گؤرولدو.
امنیت گوجلری ترورچولارین توتولماسی اوچون اطرافدا عملیات باشلادیلدی.
پرزیدنتی رجب طیب اردوغان، سالدیرینین آردین‌دان دیاربکیر اوستانداری حسین آکسویا تلفون ائده‌رک معلومات آلدی.
اردوغان، ترور سالدیریسینی قینادی، یارا‌لانان پولیس‌لره و وطنداش‌لارا عاجیل شفا دعا ائتدی.
باش ناظیر احمد داوود اوغلو دا سالدیرینین آردین‌دان دیاربکیر والیسی حسین آکسوی ایله گؤروشدو.
داوود اوغلو، داها سونرا چانکایا کؤشکونده، ایچ ایشلر ناظیری افکان آلا و میللی کشفیات تشکیلاتی (میت) مستشاری حاکان فیدان ایله گؤروشه‌رک ترور سالدیریسی حاقیندا معلومات آلدی.
باش ناظیر کؤمکچیسی نومان کورتولموش، خاریجی ایشلر ناظیری مولود چاووش اوغلو و ساغلیق ناظیری محمت موذزین اوغلو دا سالدیرینی لعنتله‌دی و یارا‌لی‌لارا عاجیل شفا‌لار دیله‌دی.
| 1,481 | Arab | South-Azerbaijani | azb |
TRT | فنرباخچا کیشی بسکتبال تیمی، تورک هاوا یول‌لاری آوروپا لیگی پلی آف توروندا یونان تیمی پاناتینایکوس سوپرفوودسو 3-0لا گئچه‌رک اوست اوسته 3.جو دفعه دؤردلو فینالا یوکسلدی.
یونانیستان‌داکی ایلک 2 اویونو 71-58 و 80-75لیک حساب‌لارلا قازانان فنرباخچا، ایستانبول اولکر اسپورتس آرئنادا دا رقیبینه شانس تانیمادی.
سالون‌دان 79-61 اودقو ایله آیریلان فنرباخچا، اوست اوسته 3.جو دفعه آدینی سون 4 تیم آراسینا یازدیرا‌راق اؤنملی بیر باشارییا ایمضا آتدی.
فنرباخچا تیمینین، ایستانبول سینان اردم ایدمان سالونوندا 19-21 می‌ده گئچیریله‌جک دؤردلو فینالداکی رقیبی، ایسپانیا تیمی رئال مادرید ایله دیگر تمثیلچیمیز دارالشفقه دوغوش آراسیندا اویناناجاق اویون سریسیندها اوستونلوک ساغلایان قروپ اولاجاق.
گنج‌لیک و ایدمان باخانی عاکیف چاغاتای قیلیچ، پاناتینایکوس سوپرفوودس تیمینی اله‌یه‌رک دؤردلو فینالا یوکسه‌لن فنرباخچا کیشی بسکتبال تیمینی تبریک ائتدی.
| 825 | Arab | South-Azerbaijani | azb |
TRT | تورکیه، 2030.جو ایلدن اؤنجه اف-16لارین یئرینه اؤز ساواش اوچاغینی اوچوراجاق.
میلی ساوونما باخانی فیکری ایشیق، قونیا 3.جو آنا جت مرکز قوموتانلیغینداکی عسگرلرله افطاردا بیر آرایا گلدی.
بورا‌داکی چیخیشیندا تورک ساوونما صنایعینده‌کی گلیشمه‌لره توخونان ایشیق؛
"داها دوننه قدر بوتون مهمات‌لاریمیزی خارج‌دن آلارکن بو آندا مهماتین یوزده 65سینی یئرلی ایمکان‌لارلا اوره‌تیریک" دئدی.
ایشیق، تورکیه‌نین هدفی‌نین 2019ون سونونا قدر یوزده 85دن چوخ مهماتی یئرلی ایمکان‌لارلا اوره‌تیلمه‌سی اولدوغونو سؤیله‌دی.
تورکیه‌نین اؤنون‌دکی اصل ایکی بؤیوک هدفین اولدوغونو وورغولایان میلی ساوونما باخانی؛
"هدف‌لریمیزدن بیری ساواش اوچاغی یاپماق. حاضردا پروژه چوخ یاخشی گئدیر. اینشاالله 2023.جو ایلده ایلک پروتوتیپ اوچوشونو گرچکلشدیرمیش اولاجاییق، 2030.جو ایله گلمه‌دن ده آرتیق اف-16لارین یئرینه اؤز میلی ساواش اوچاغیمیزی اوچورمایا باشلایاجاییق" دئدی.
| 823 | Arab | South-Azerbaijani | azb |
TRT | آمریکا پرزیدنتی جو بایدن، هلیکوپتردن ائندیکدن سونرا پئنجه‌گینی گئیمه‌یه چالیشدی آنجاق گئیه‌بیلمه‌دی. ائشینین یاردیمی ایله پئنجه‌گینی گئیه‌بیله‌ن بایدن داها سونرا گؤزلوگونو یئره سالدی.
بایدن، سئلدن ضرر گؤره‌ن عائله‌لرله گؤروشمه‌یه گئتدیگی کنتاکی‌دن آیریلمادان اؤنجه، مطبوعاتا آچیقلاما وئرجگی یئره گئتدی.
هلیکوپتردن ائدیکدن سونرا پئنجه‌گینی گئیه‌بیلمه‌یه‌ن آمریکا پرزیدنتینه حیات یولداشی کؤمک ائتدی.
بایدن بیر نئچه آددیم آتدیقدان سونرا دا گؤزلوگونو یئره دوشوردو.
بو گؤرونتولر سوسیال مئدیادا گوندهم اولدو.
| 503 | Arab | South-Azerbaijani | azb |
TRT | تورکیه ایله آذربایجان اکینچی‌لیک ساحه‌سینده ایلیشکیلرینی گوجلندیریر.
قیدا، تاریم و حیوانچیلیق باخانلیغییلا آذربایجان کند تصروفاتی باخانلیغینین تشکیل ائتدیگی آذربایجان-تورکیه کند تصروفاتی ایش فورومو آذربایجانین یاشکندی باکیدا ائدیلدی.
قیدا، تاریم و حیوانچیلیق باخانی فاروق چئلیک، 100دن چوخ تورک شیرکتی‌نین قاتیلدیغی فورومدا، آذربایجانلا تاریمسال تیجارتین آرتیریلماسی لازیم اولدوغونا وورغو ائتدی.
فاروق چئلیک، داها سونرا قونومداشی حیدر اسدوولا بیر آرایا گله‌رک، ایکی اؤلکه آراسیندا تاریم ساحه‌سین‌دکی تجروبه‌لری پایلاشدیق‌لارینی، اؤزللیکله دابباغ خسته‌لیگی و بایطارلیق خیدمت‌لری ایله ایلگیلی باخانلیقلار آراسینداکی ایلیشکی‌لرین داها دا آرتدیریلاجاغینی ایفاده ائتدی.
فورومون سونوندا ایکی اؤلکه باخانلیقلاری آراسیندا "یئم بیتکی‌لری توخومو اوره‌تیمی" ساحه‌سینده آنلاشما ایمضالادی.
چئلیک، آذربایجان پرزیدنتی ایلهام علی‌یئو طرفیندن ده قبول ائدیلدی.
| 846 | Arab | South-Azerbaijani | azb |
TRT | بیرلشمیش میللتلر تشکیلاتی‌نین (بمت) باش کاتیبی آنتونیو گوترش، 30 آوقوستدا بمت تهلوکه‌سیزلیک شوراسینین 5 دایمی عضوو، امریکا، اینگیلتره، فرانسا، چین و روسیانین نوماینده‌لری ایله بیر آرایا گله‌جک.
آنتونیو گوترش بمت تهلوکه‌سیزلیک شوراسینین وتو حقوقونا مالیک بئش دایمی عضوونون نوماینده‌لرینی گؤروشه چاغیریب.
گوترشین چاغیریشی‌نین تخلیه ایشلری‌نین داوام ائتدیگی افغانیستانین پایتاختی کابل‌ده‌کی حمید کرزای اولوسلار آراسی هاوا لیمانینا یاخین اراضیده دونن تؤره‌دیلن پارتلاییش‌لاردان سونرایا تصادف ائتدیگینه دقت چکیلیر. بو سبب‌دن ییغینداقدا افغانیستان‌داکی وضعیتین موذاکیره ائدیله‌جگی احتیمال اولونونر.
بی بی سی، یوکسک سویه‌لی بیر ساغلیق ایشچی‌سینه ایستیناد ائتدیگی خبرینده دونن آخشام راده‌لرینده تؤره‌دیلن پارتلاییشدا ان آز 60 آدامین اؤلدوگونو و 140 نفرین ایسه یارالاندیغینی بیلدیررکن، امریکا مرکزی قوه‌لری‌نین (CENTCOM) سؤزچوسو آلبای بیل اوربان، کابل هاوا لیمانیندا تؤره‌دیلن ترور حادثه سینده اؤلن امریکا عسگرلرینین سایی‌نین 13 -ا یوکسلدیگینی آچیقلاییب. ترور حادثه لرینه گؤره مسئولیتی داعش اوزرینه گؤتوروب.
| 1,003 | Arab | South-Azerbaijani | azb |
TRT | میللی مودافعه ناظیری حولوصی آکار تورکیه-نین ناتو مودافعه ناظیرلرینین توپلانتیسی اسناسینداکی تکلیف نتیجه‌سینده تورکیه و یونانیستانین اعلان ائتدیگی "ناوتکس" اعلان‌لارینی لغو ائتمه قرارینا گلدیگینی بیلدیریب.
آکار یئنی نوع کروناویروس (کووید-19) تدبیرلری چرچیوه‌سینده ویدئوکنفرانس اوسولو ایله کئچیریلن ناتو مودافعه ناظیرلری توپلانتی‌سیندان سونرا آچیقلاما وئریب.
حولوصی آکار 30 ناتو عضوو اؤلکه‌نین مودافعه ناظیرلرینین ایشتیراکی ایله رئال‌لاشان ایکی گونلوک توپلانتیدا بولگه سل و قلوبال مسئله‌لرله مودافعه و چکیندیرمه مسئله‌لری‌نین موذاکیره ائدیلدیگینی بیلدیریب.
گؤروشده آذربایجان ایله ائرمنیستان آراسینداکی موناقیشه‌نین ده موذاکیره اولوندوغونو سؤیله‌ین آکار "باریش و ثابیتلیگین تامین ائدیلمه‌سی اوچون هانسی آددیم‌لارین آتیلماسی‌نین واجیب‌لیگینی موذاکیره ائتمه ایمکانیمیز اولدو. بیزیم سؤیله‌دیگیمیز اساس مؤوضوع گونئی قافقازداکی باریش و ثابیتلیگین اساس شرطی آذربایجانین تورپاقلاریندان چیخماسی و بورانی تئزلیکله ترک ائتمه‌سی‌دیر. چیخیش‌لار زامانی دا بو فیکری دیله گتیردیک" دئییب.
تورکیه-نین آذربایجانین یانیندا اولدوغونو، حاقلی موباریزه‌سینده آذربایجانا دستکینی بیر داها دیله گتیردیک‌لرینی دیله گتیرن آکار ییغینجاقدا موذاکیره اولونان دیگر اهمیت‌لی مؤوضوعنون ایسه اگه و آغ دنیزیندکی وضعیت اولدوغونو بیلدیریب.
| 1,204 | Arab | South-Azerbaijani | azb |
TRT | امریکادا نفت ذخیره لرینین تخمین لردن چوخ آزالماسی "قارا قیزیلی" باهالاشدیریب.
سون 52 هفته عرضینده ایلک دفعه اولاراق "برنت" مارکا‌لی نفتین قیمتی 79،48 دو‌لارا قالخیب.
قیمت‌لر امریکا انرژی ناظیرلیگی‌نین هفته‌لیک رسمی راپوروندان سونرا باهالاشیب. راپورا اساساً، اؤتن هفته عرضینده اؤلکه‌نین نفت ذخیره لرینین حجمی 1،4 میلیون بوشقا آزالا‌راق 432،4 میلیون بوشقایا دوشوب. بوندان باشقا امریکادا بنزین ذخیره لرینین حجمی 3،79 میلیون بوشقا آزالیب. بو رقم‌لر بازاردا نفته طلباتین آرتاجاغینی گؤستریر.
غربی تگزاس نفتی ده ایللیک رکوردو یئنیله‌ییب. سون بیر ایل عرضینده WTİ مارکا‌لی نفتین بیر بوشقاسی ایلک دفعه اولاراق 71،92 دو‌لاردان ساتیلیب. ایکی مارکا آراسیندا قیمت فرقی ایسه ایلک دفعه اولاراق 8 دو‌لارا چاتماقدا‌دیر. صاباح امریکادا اوره تیمه جلب اولونان قویولارین سایینا دایر راپور آچیق‌لانا‌جاق. بو راپور بورسالاردا هفته‌نین سون تیجارت معامله لرینده قیمت‌لرین فورمالاشماسینا تأثیر ائده‌جک اساس عامل‌لردن بیری‌دیر.
| 903 | Arab | South-Azerbaijani | azb |
TRT | فنرباخچا دوغوش بسکتبال تیمی ، تورک هاوا یول‌لاری (THY) آوروپا لیگی‌نین 12-جی تورو موسابیقه لری چرچیوه‌سینده صاباح لیتوانی نماینده‌سی ژالگیریس ایله قارشیلاشاجاق.
فنرباخچا دوغوش تیمینین ائو صاحب‌لیگی ائدجگی موسابیقه ایستانبول اولکر ایدمان سالونوندا ساعت 20.45-ده باشلایاجاق.
فنرباخچا 8 غالیبیت، 3 مغلوبیتله ریتینگ سیاهی‌سیندا 3-جو سیرادا یئرلشیر. لیگده سون دؤرد قارشیلاشما‌دان غالیبیتله آیریلان فنرباخچا دوغوش، 15 نوامبردا یونانیستان تمثیلچی‌سی الیمپیاکوسا مغلوب اولموشدو.
اوینادیغی 11 موسابیقه‌‌نین 6-دا غلبه قازانان ژالگیریس، تورک هاوا یول لاری آوروپا لیگی تاریخینده 9-جو دفعه فنرباخچانین قارشی‌سینا چیخا‌جاق.
| 613 | Arab | South-Azerbaijani | azb |
TRT | آمریکانین پرزیدنتی دونالد ترامپ، بیر قروپ سناتورون آمریکانین سوریه‌ده عسگر بیراخماسینا یؤنلیک مکتوبونون اوستونده ایمضاسی ایله "یوزده یوز راضییام. هامی‌سی ائدیلیر" نوتونو دوشدو.
جنوبی کارولینا سناتورو جمهوریتچی لیندسی گراهام اؤنجولوغونده رهبرلیگی آلتیندا بیر قروپ سناتورجا ایمضا‌لانان و 22 فوریه‌ده آغ ائوه گؤندریلن مکتوبون اوزرینه ترامپین ال یازی‌سی و ایمضاسی ایله دوشدوگو نوتا آمریکا ان.بی.سی نیوز چاتیب.
دونالد ترامپ، آمریکانین سوریه‌ده عسگر بوراخماسی و آوروپا اؤلکه‌لری‌نین ده عسگر گؤندره‌رک بو تلاش‌لارا دستک وئرمه‌سینی ممنونیتله قارشیلادیق‌لارینی ایفاده ائتدیک‌لری مکتوب‌داکی "سیزین کیمی بیز ده داعشین تکرار گئری قاییتماماسی، ایرانین تاپماماسی کیمی سوریه‌دکی نایلیت‌لریمیزی ایتیرمک، باشاریلاریمیزی گوجلن‌دیرمک و ژنوه‌دن آمریکا منفعت‌لری اوچون ان یاخشی نتیجه‌نین چیخماسینی تامین ائتمک اوچون چالیشیریق." ایفاده‌سینی پارانتز ایچینه آلدی.
ترامپ، مکتوبون اوستون ایسه ایمضاسی ایله بیرلیکده "یوزده یوز راضییام. هامی‌سی ائدیلیر." نوتونو دوشدو.
| 943 | Arab | South-Azerbaijani | azb |
TRT | میللی ساوونما ناظیری فیکری ایشیق، تورکیه‌نین ایلک اوزون منزیل‌لی موکتی "بورا"نین، سینوپ‌دا باشاری ایله تست ائدیلدیگینی آچیقلادی.
یئرلی و میللی سیلاح‌لارین سرگیلندیگی IDEF 2017 سرگیسینده ژورنالیست‌لرین سوال‌لارینی جوابلایان میللی ساوونما ناظیری فیکری ایشیق؛
"سینوپ‌دا 280 کیلو متر منزیل‌لی "بورا" موشکیمیزین یئنی بیر آتیشی ائدیلدی. قارا دنیزین ایچینه باشاریلی بیر آتیش رئاللاشدیریلدی. تورکیه آرتیق اؤز موشکینی اوره‌تمه وضعیتینه گلدی، غورور دویوروق" دئدی.
روکئتسان طرفیندن اینکیشاف ائتدیریلن بورا موشکی، 610 میلیمتر قوطروندا.
آغیرلیغی 2500 کیلو قرام و ساواش باش‌لیغی 450 کیلو قرام اولان موشکین انحراف نیسبتی 50 م.
سیستم، "آت و اوزاقلاش" تاکتیکینی باشاری ایله تطبیق ائدیر.
| 673 | Arab | South-Azerbaijani | azb |
TRT | قطر سون گونلرده یمن-ده‌کی ایران طرفیندن دستک‌لنن حوثی لرین آرتان هوجوملاریندان سونرا سعودی عربیستانی-نین تهلوکه‌سیزلیگینی و ثابت‌لیگینی دستکله‌دیک‌لرینی آچیقلاییب.
قطر امیرلیک شوراسینین بیاناتینا گؤره، قطر امیری شیخ تمیم بن حمد بن خلیفه آل ثانی ایله سعودی عربیستانی‌نین ولیعهدی محمد بن سلمان تلفونلا دانیشیب‌لار.
تلفون دانیشیغیندا تمیم اؤلکه‌سی‌نین سعودی عربیستانی‌نین اگمنلیگینی، تهلوکه‌سیزلیگینی و ثابت‌لیگینی دستکله‌دیگینی و سعودی عربیستانی‌نین ثابت‌لیگی‌نین قطر و کؤرفز امکداشلیق شوراسی اؤلکه‌لری‌نین ثابت‌لیگی‌نین آیریلماز بیر پارچاسی اولدوغونو بیلدیریب.
گؤروشده بولگه سل و اولوسلار آراسی وضعیتی ده موذاکیره ائدن بن سلمان و شیخ تمیم کؤرفز اؤلکه‌لری آراسینداکی اورتاق حرکتی دستکلمه‌یه راضی اولوب‌لار.
قطر خاریجی ایشلر ناظیرلیگی اول‌لر وئردیگی یازیلی آچیقلامادا حوثی لرین سعودی عربیستانینا قارشی بالیستیک راکت‌لر و پیلوت‌سوز اوچوش آپارات‌لاری ایله هوجوم‌لارینی کسکین شکیلده قینامیشدی.
| 893 | Arab | South-Azerbaijani | azb |
TRT | دیارباکیرین هانی ائلچه‌سینده، بؤلوجو ترور هؤرگوتو پ‌کاکا عضوو تروریستلرین خاین سالدیریسیندا 2 عسگر شهید اولدو.
بین‌گؤلون کیغی ائلچه‌سینده ایسه بؤلوجو ترور هؤرگوتو پ‌کاکانین اؤنجه‌دن توزاقلادیغی ال یاپیمی پاتلاییجی‌نین پاتلاماسی نتیجه‌سینده 1 عسگر شهید اولدو.
گوونلیک قایناقلاریندان آلینان بیلگییه گؤره، ترور هؤرگوتو پ‌کاکایا قارشی گرچکلشدیریلن عملیاتدا، بین‌گؤل-تونج‌ائلی سرحدیندکی قیزیل مسجید مؤوقعیتینده، تروریستلر طرفیندن یئرلشدیرن ال یاپیمی پاتلاییجی پاتلادیلدی. سالدیریدا 1 عسگر شهید اولدو.
شهیدین جنازه‌سی بینگؤلده تشکیل ائدیلن مراسیمین آردین‌دان مملکتینه یولا سالیندی.
بؤلوجو ترور هؤرگوتو پ‌کاکایا قارشی عملیات‌لار ایسه آرالیق‌سیز داوام ائدیر. عملیات‌لاردا حکاری چوخورجادا 5 تروریست ائتکیسیز حالا گتیریلدی.
دیارباکیر لیجه‌ده تشکیل ائدیلن هاوا عملیاتیندا دا ترور هدف‌لری یوخ ائدیلدی. بینگؤلده ایسه 1 تروریست سلاح و مهمات‌لاری ایله بیرلیکده یاخالاندی.
| 862 | Arab | South-Azerbaijani | azb |
TRT | آفریقا اؤلکه‌سی بوروندی‌نین یئنی سیاسی باشکندی گیتگا، بوژومبورانین ایقتیصادی باشکندی اولاراق قالاجاق.
باشقان پیر نکورونزیزانین سؤزچوسو ژان-کلود کارروا ندنزاکو توئیتر حسابیندا بیلدیریب کی، ناظیرلر شوراسی گیتگا-نی یئنی ایلدن باشلایا‌راق سیاسی باشکند اولاراق قبول ائدیب.
ندنزاکو بیلدیریب، موجود سرمایه بوژومبورا ایقتیصادی باشکند کیمی قالاجاق و 2019-جو ایلدن ناظیرلر شوراسی گیتگادا کئچیریله‌جک و بئش ناظیرلیک ایلک نوبه‌ده گیتگایا کؤچوروله‌جک.
بوروندی مرکزینده یئرلشن گیتگا، بوژومبورایا گؤره 1.2 میلیون اها‌لی‌سی اولان اؤلکه‌نین شرقین‌دکی تانگانییکا گؤلونون کناریندا یئرلشیر.
2007-جی ایلده نکورونزیزا سیاسی باشکندینی گیتگایا داشیماسینی وعد ائتمیشدی.
گیتگا، 1966-جی ایلده سونا چاتان بوروندی کرال‌لیغی‌نین مرکزی ایدی. موخالیفت، 13 ایلدیر حاکمیتده اولان پرزیدنت نکورونزیزنی کراللیغین سمبول‌لارینی یئنیدن رستوره ائتمکله گوناهلاندیریر.
| 830 | Arab | South-Azerbaijani | azb |
TRT | حکارینین چوخورجا ائلچه‌سینده پ‌کاکا تروریستلری ایله چیخان چاتیشمادا 2 عسگر شهید اولدو، 5 عسگر یارالاندی.
چوخورجانین گوون‌داغی بؤلگهسینده سحر ساعات‌لاریندا عملیاتا چیخان عسگرلر، بیر قروپ پ‌کاکالی تروریستله قارشیلاشدی.
چیخان چاتیشمادا ایلک بیلگی‌لره گؤره 2 عسگر شهید اولارکن، 5 عسگر ده یارالاندی.
یارا‌لی عسگرلر هلیکوپترله حکاری دؤولت خسته‌خاناسینا قالدیریلارکن، بؤلگه‌ده هاوا دستک‌لی عملیات باشلادیلدی.
دوزنلنن عملیاتدا 21 تروریست ائتکیسیز حالا گتیریلدی.
| 456 | Arab | South-Azerbaijani | azb |
TRT | آمریکا پرزیدنتی دونالد ترامپ، قوزئی کره لیدئری کیم جونگ-اون اوچون بو دفعه اؤوگو دولو سؤزلر ایشلتدی.
ترامپ، کیمین، پاسیفیک‌ده‌کی آمریکان آداسی گوامی موشک ایله وورماغی ارته‌لمه قراری‌نین 'بیلگه‌جه' اولدوغونو سؤیله‌دی.
ترامپ، رسمی تویتر حسابین‌دان ائتدیگی پایلاشیمدا،
"قوزئی کره‌نین کیم جونگ اونو، چوخ بیلگه‌جه و یاخشی بیر قرار وئردی. بونون آلترناتیوی هم ییخیجی هم ده قبول ائدیلمز اولاردی" ایفاده‌لرینه یئر وئردی.
قوزئی کره دؤولت خبر آژانسی، کیم جونگ-اونون حرکته گئچمه‌دن اول آمریکانین یاناشیمینی بیر مدت داها ایزله‌مه قراری آلدیغینی بیلدیرمیشدی.
| 545 | Arab | South-Azerbaijani | azb |
TRT | آذربایجان - ارمنیستان تماس خطینده کئچن آی باش وئرن چاتیشما‌لار سببیله، 2 مین هکتاردان چوخ اراضی آذربایجانین کونترولونا کئچدی.
آذربایجان ساوونما ناظیرلیگی، ارمنیستان ایله یاشانان چاتیشما‌لارا دایر آچیقلاما وئردی،
آچیقلامادا، ارمنیستان رهبرلیگینین ده تماس خطین‌دکی تورپاق ایتکین‌لرینی قبول ائتدیگی آنجاق، میقدارینی اولدوغون‌دان داها آشاغی گؤستردیگی ایفاده ائدیلدی.
چاتیشما‌لار سونراسی تماس خطی‌نین آغدره، فضولی و جبراییل بؤلگه‌لرینده اولان 2 مین هکتارلیق ساحه‌نین ایشغال‌دان قورتاریلیرکن، ارمنیستان سلاحلی گوجلری‌نین چاتیشما‌لارداکی ایتکین‌لری‌نین آذربایجانا گؤره 10 قات داها چوخ اولدوغو بللی اولوندو.
ارمنیستان پرزیدنتی سرژ سارکیسیان، وین‌ده قاراباغ توپلانتی‌سی‌نین آردین‌دان ارمنی ژورنالیست‌لره ائتدیگی آچیقلامادا 800 هکتار اراضی‌نین ایتیریلدیگینده سؤیلمیشدی.
2 اؤلکه آراسیندا کئچن آی، 1994-جی ایلدن بو یانا ان شدت‌لی چاتیشما‌لار یاشانمیشدی.
| 845 | Arab | South-Azerbaijani | azb |
TRT | ناتو باش کاتیبی ینس استولتنبرگ، آمریکانین اورتا منزیل‌لی نوکلئر گوجلر موقاویله‌سین‌دن چیخماق قراری‌نین آردین‌دان روسیانی گوناهلاندیردی.
استولتنبرگ، بلژیک'ین پایتختی بروکسل‌دکی ناتو قرارگاهیندا کئچیردیگی مطبوعات کونفرانسیندا، بوتون موتتفیق‌لرین، اورتا منزیل‌لی نوکلئر گوجلری موقاویله‌سی‌نین اؤنملی اولدوغو و آمریکانین بو موقاویله‌نین واجیب‌لرینی یئرینه یئتیردیگی مسئلهسینده همفیکیر اولدوغونو دئدی.
روسیانین داورانیش‌لاری مسئلهسینده ایسه سون درجه ناراهاتیق. پروبلم، ایللردیر موقاویله'نی پوزان روسیانین داورانیش‌لاری". ایفاده‌سینی ایشله‌دن استولتنبرگ، مسئله‌نین ناتو ساوونما ناظیرلرینین توپلانتیسی و واشینگتون سفرینده ده گوندمه گلدیگینی خاطیرلاتدی.
استولتنبرگ،
یئنی بیر سویوق ساواش و سیلاحلانما یاریشی ایستمیریک". دئیه دانیشدی.
آمریکا پرزیدنتی دونالد ترامپ، روسیا ایله اؤلکه‌سی آراسیندا کئچمیشده ایمضا‌لانان اورتا منزیل‌لی نوکلئر گوجلری راضیلاشماسینا دایر آپاردیغی قیمتلندیرمه‌ده،
بیز موقاویله‌ده قالان طرف اولدوق و موقاویله‌یه حؤرمت گؤستردیک، آنجاق روسیا تأسف کی بو موقاویله‌یه حؤرمت گؤسترمه‌دی. بو سبب‌دن موقاویله'نی لغو ائدجگیک، موقاویله‌دن چکجگیک". ایفاده‌لرینی ایشلتمیشدی.
آمریکا ایله روسیانین، آوروپا و اوزاق شرق‌دکی موتتفیق‌لرینی قوروماغی هدفله‌ین اورتا منزیل‌لی نوکلئر گوجلری موقاویله‌سی، 1987ده واشینگتوندا ایمضالانمیشدی.
موقاویله، روسیا و آمریکانین منزیلی 300-3400 میل اولان قورودان آتیلان کونترول اولونان موشک آلماسینی، اورتمه‌سینی و یا تست ائتمه‌سینی قاداغان ائدیر.
| 1,382 | Arab | South-Azerbaijani | azb |
TRT | تورکیه-ده 5 نفر میمون چیچگی ویروسونا یولوخوب.
بو باره‌ده تورکیه-نین ساغلیق ناظیری فخرالدین کوجا بیلدیریب.
ناظیر تورکیه-ده ایلک دفعه 30 ژوئن ده آشکارلانان میمون چیچگی ویروسونا یولوخان‌لارین سایی‌نین آرتدیغینی بیلدیریب: "اؤلکه‌میزده میمون چیچگی ویروسونا 5 یولوخما آشکار ائدیلیب، اونلاردان 4 نفر ساغالیب، بیر نفرین ایسه معالیجه‌سی داوام ائدیر".
ناظیر علاوه ائدیب کی، خسته‌لیک یاخین تماسلا کئچیر، اونا گؤره ده پاندمی ریسکی یوخ‌دور.
خاطیرلاداق کی، تورکیه-ده میمون چیچگینه ایلک یولوخما فاکتی 2022-جی ایلین 30 ژوئن‌ینده قئیده آلینیب.
| 531 | Arab | South-Azerbaijani | azb |
TRT | داعش ترورویلا سارسیلان ایران‌دان تورکیه‌یه حساس سفر...
ایران خاریجی ایشلر باخانی جواد ظریف آنکارایا گلدی.
پرزیدنت رجب طیب اردوغان طرفیندن قبول ائدیله‌جک ظریف، ایکیلی و قطر ایله سوریه باشدا اولماق اوزره، بؤلگه‌سل مؤوضوعلاری اله آلا‌جاق.
ظریفین آخشام ساعات‌لاریندا تورک قونومداشی مولود چاووش‌اوغلو ایله ده گؤروشمه‌سی گؤزلنیلیر.
گؤروشمه‌لرده، ایراندا بو گون باش وئرن ترور سالدیری‌لاری دا اؤنملی یئر توتا‌جاق.
| 408 | Arab | South-Azerbaijani | azb |
TRT | ژاپن-دا طبیعی فلاکت نتیجه‌سینده اؤلنلرین سایی 222 نفره چاتیب.
بو باره‌ده اؤلکه رهبرلیگی معلومات وئریب.
طبیعی فلاکت نتیجه‌سینده اونلارلا آدامین ایتکین دوشدوگو بیلدیریلیر.
اؤلو سایی‌نین آرتاجاغی استثنا اولونمور. معلوماتدا لئیسان یاغیش‌لاری سببیندن 700 دفعه تورپاق سوروشمه‌سی‌نین باش وئردیگی بیلدیریلیر.
تخلیه مرکزینده 6 مین 700 نفرین اولدوغو قئید اولونوب.
| 355 | Arab | South-Azerbaijani | azb |
TRT | تورکیه سلاحلی قوه لری طرفیندن عراق-ین قوزیی ینده بولوجو ترور تشکیلاتینا قارشی کئچیریلن عملیات زامانی بیر عسگریمیز شهید اولوب.
بو بارده مانیسا والیسی احمد دنیز معلومات وئریب.
او، حربچی‌نین عراق-ین قوزیی ینده ترورچولارین هوجومو نتیجه سینده شهید اولدوغونو قئید ائدیب.
| 266 | Arab | South-Azerbaijani | azb |
TRT | موریتانیا قورو سولاریندا گمی‌نین باتماسی نتیجه‌سینده 57 قاچقین حیاتینی ایتیریب.
حکومت صلاحیت‌لی‌لریندن وئریلن معلوماتا گؤره، ایسپانیایا اوز توتان گمی موریتانیانین قوزیی ینده کی Nouadhibou شهرینین 25 کیلومتر مسافه‌سینده - ساحله یاخین سولاردا باتیب.
حادثه‌ده قاچقین‌لاردان 57-سینین جسدینه تاپیلیب، 74-او ایسه قورتاریلیب.
قورتاریلدیق‌دان سونرا سیغینما مرکزلرینه آپاریلان قاچقین‌لارا یئمک و درمان وئریلیب.
| 403 | Arab | South-Azerbaijani | azb |
TRT | چاد-دا باش وئرن ائتنیک قارشیدورما‌لاردا چوخ سایدا اینسانین اؤلومون‌دن سونرا اؤلکه‌نین سیلا و اوادای بؤلگه‌لرینده فوق العاده وضعیت اعلان ائدیلدی.
چاد پرزیدنتی ادریس دبی سیلا بؤلگه‌سینه سفری زامانی وئردیگی آچیقلامادا اؤلکه‌نین دوغوسونداکی ائتنیک قارشیدورما‌دان سونرا سیلا و اوادای بؤلگه‌لرینده فوق العاده وضعیت اعلان ائتدیگینی بیلدیردی.
دبی آچیقلاماسیندا: "بؤلگه‌یه تهلوکه‌سیزلیگی تامین ائتمک اوچون حربی بیرلیک‌لر گؤندریریک. بؤلگه خالقی‌نین الینده کی سلاح توپلاما‌لی، سیویل لری ترک سلاح ائتملیگیک" ایفاده‌سینی ایشلتدی.
قئید ائدک کی، آوقوستون 9-دا اوادای بؤلگهسینده باش وئرن ائتنیک قارشیدورمادا 9 نفر هلاک اولوب، و سیلا-دا دا ائتنیک سببی ایله گرگین‌لیک یاشانیب.
| 660 | Arab | South-Azerbaijani | azb |
TRT | آیدین‌ین کوشاداسی قصبه‌سینده اورتا شدتده زلز‌له میدانا گلدی.
ایستانبول کاندیللی زلز‌له آراشدیرما اینستیتوتونون تثبیتینه گؤره، ساعت 04:30 راده لرینده، مرکزی اوستو کوشاداسی کؤرفزی اولان 4 وئرگول 7 بؤیوکلوگونده بیر زلز‌له میدانا گلدی.
باش ناظیرلیک آفت و عاجیل یاردیم رهبرلیگی (آفاد) زلز‌له ایداره سینین اینترنت سایتیندا یئر آلان معلوماتدا زلزلهنین بؤیوک‌لوگونو 4 وئرگول 4 اولاراق بیلدیریلدی.
کؤرفزین 13 کیلومتر درینلیگینده میدانا گلن زلز‌له، ایزمیرین سفری حیصار قصبه سینه 11 کیلومتر مسافه‌ده دیر. زلز‌له‌ده هر هانسی بیر جان و مال ایتکی‌سی یاشانمادی.
| 549 | Arab | South-Azerbaijani | azb |
TRT | ژوئن آیینین 23-ده فرمولا-1 عذره آذربایجان گران-پری‌سینه ایستارت وئریله‌جک.
پیلوت‌لار باکی شهرینده اولجه تست یوروش‌لرینده ایشتیراک ائده‌جک‌لر. ژوئن آیینین 24-ده باش توتا‌جاق مقدماتی مرحله‌سیندن سونرا پیلوت‌لارین حل ائدیجی یوروشده ایستارت مؤقع لری معین‌لشه‌جک. جاری مؤوصومون 8-جی مرحله یاریشی اولان آذربایجان گران-پری‌سی‌نین فینال یوروشو یونون 25-ده کئچیریله‌جک.
| 363 | Arab | South-Azerbaijani | azb |
TRT | اوکراینا پرزیدنتی ولادیمیر زلنسکی روسیانین قانون‌سوز اولاراق ایلحاق ائتدیگی قیریم ایله اوکراینا آراسینداکی جبهه بؤلگه‌سینی زیارت ائدیب.
اوکراینا پرزیدنت‌لیگی طرفیندن ائدیلن آچیقلامایا گؤره، زلنسکی حرسون بؤلگه‌سینه سفری چرچیوه‌سینده حربی حیسه‌لرده تدقیقات‌لار آپاریب.
عسگرلرله گؤروشن زلنسکی حربی بیرلیک لرین سون وضعیت حاقیندا دا معلومات آلیب.
زلنسکی اوردونون تکنیکی و پسکولوژی وضعیتینی گؤرمیین واجیب اولدوغونو بیلدیرهرک، روسیا قوشون‌لارینی گئری چکمه‌یه باشلاماسی‌نین اوردونون روسیانین تکرار گئری دؤنمه احتیمالی اوچون حاضیر اولمایاجاغی آنلامینا گلمه‌دیگینی ایفاده ائدیب.
آوروپا‌لی اؤلکه‌لرین و امریکانین اورتاق سعی‌لری‌نین گرگینلیگین آزالماسی اوچون بیر فورصت یاراتدیغینی قئید ائدن زلنسکی دئییب:
"روسیا قوشون‌لاری‌نین یوز فایز گئری دؤنه جگینه ضمانت وئره بیلمریک. اوکراینا سرحدلریندن قوشون‌لارین چیخاریلماسی قرارینی آلقیشلاییریق. بو، گرگین‌لیگی داوام ائتدیرمه‌مک نیتی‌نین گؤستریجی‌سی‌دیر".
دونباس-داکی محاربه‌یه سون قویماق اوچون دیگر اؤلکه‌لرین ده باریش دانیشیق‌لارینا جلب اولونماسی‌نین پروسه‌نی سرعتلندیره بیله‌جگینی وورغولایان زلنسکی "نورماندیا فورماتینا بیر علاوه اولا بیلر، دیگر اؤلکه‌لرله آیری و پارالل بیر فورمات جدی و گوجلو اویونچولارا صاحیب اولا بیلر" دئییب.
| 1,166 | Arab | South-Azerbaijani | azb |
TRT | جمهورباشقانی رجب طیب اردوغان، بیرلشمیش عرب امیرلیکلری ایله اورتاق هدفلرینین، ایکیلی ایلیشکیلری هر ساحه‌ده داها یوکسک سویه‌یه چیخارماق اولدوغونو سؤیله‌دی.
جمهورباشقانی اردوغان اماراتداکی گؤروشمه‌لری چرچیوه‌سینده باشکند ابوظبی‌ده امارات‌لی ایش آداملاری و یاتیریمچیلارا دانیشدی.
اردوغان،
"دگرلی قارداشیم شیخ محمد بن زایدین نوامبر آیینداکی سفری ایله تورکیه-امارات ایلیشکیلرینده یئنی بیر دؤنم باشلاتدیق. تیجاری ایلیشکیلرینی گلیشمه‌سی و یاتیریملارین آرتیریلماسی اوچون گوجلو اورتاق اراده‌میز وار. دوننکی گؤروشمه‌لرده بو قارشیلیقلی آنلاییشی بیر داها تائید ائتدیک. ۱۳ آنلاشمانی امضالامیش اولدوق. امارات، تورکیه‌نین کؤرفز بؤلگه‌سینده‌کی باشلیجا تیجارت اورتاغیدیر.
ایندیکی اورتاق هدفیمیز، ایکیلی ایلیشکیلریمیزی هر ساحه‌ده داها یوکسک سویه‌لره چیخارماقدیر. دونن صنایع و ایرلی تکنولوژیدن نقلیاتا، ساغلیقدان اکینچیلیگه و قارشیلیقلی سرمایه‌لره قدر گئنیش بیر طیفده ایمضالانمیش سندلر بو هدف دوغرولتوسوندا بیرلیکده چالیشما ایسته‌گیمیزی آچیق شکیلده اورتایا قویموشدور" دئدی.
تورکیه و اماراتین اقتصادی جهتدن بیر بیرینی تاماملایان اؤلکه‌لر اولاراق قیسا زاماندا اؤنملی ایرلیله‌ییشلره ایمضا آتاجاغینا ایناندیغینی ایفاده ائدن جمهورباشقانی،
"قورو یولو، هاوا یولو، بانکچیلیق و مالیه باشدا اولماق اۆزره هر ساحه‌ده‌کی اقتصادی باغلانتیلاریمیزین گوجله‌ندیریلمه‌سی اوچون ده لازیم اولان آددیملاری آتیریق" دئدی.
تورکیه‌نین ۸۵ میلیونلوق جمعیتی، یوکسلن صنایع اۆره‌تیمی، اۆستون استخدام ظرفیتی، فیزیکی آلت یاپیسی و جغرافی مؤوقعیتی ایله اؤنه چیخان بیر اؤلکه اولدوغونو دئیه‌ن اردوغان، کووید-۱۹ سالقینی پروسه‌سینده باش وئره‌نلرین تورکی اقتصادینین گوجو، دایانیقلی‌لیغینی و سون ۲۰ ایلده قطع ائتدیگی مسافه‌نی آچیق شکیلده گؤستردیگینی بیلدیردی.
"کۆره‌سل اقتصادین یوزده ۳،۴ کیچیلدیگی ۲۰۲۰ ایلینده، بیز یوزده ۱،۸لیک بؤیومه یاخالادیق. عینی دؤورده گ۲۰ده صنایع اۆره‌تیمی ان چوخ آرتان اؤلکه‌لردن اولدوق" دئین جمهورباشقانی،
"گئچه‌ن ایلی یوزده ۳۳ آرتیشلا ۲۲۵ میلیارد دلاری آشان رکورد صادرات و ۵۰۰ میلیارد دلارا یاخینلاشان خاریجی تیجارت حجمی ایله تاماملادیق. ایکی خانه‌‌لی اورانلارا چیخاجاغینا ایناندیغیمیز ۲۰۲۱ ایلی بویومه رقملری ایله انشاالله باشاریمیزا باشاری قاتاجاغیق" دئیه دانیشدی.
| 2,037 | Arab | South-Azerbaijani | azb |
TRT | عراقین قوزئیین‌دکی قارا بؤلگه‌سینه پنجه عملیاتی ایله کووردیناسیونلو اولاراق تشکیل ائدیلن هاوا عملیاتیندا 3 ترورچو اؤلدورولدو.
میللی ساوونما ناظیرلیگی‌نین وئردیگی آچیقلامایا گؤره، پنجه عملیاتی ایله کووردیناسیونلو اولارق عراقین قوزئین‌دکی قارا بؤلگهسینده هاوا عملیاتی کئچیریلیب.
هاوا عملیات‌لاریندا، بؤلوچو ترور تشکیلاتی پ.ک.ک عضوو 3 ترورچو اؤلدورولدو.
| 354 | Arab | South-Azerbaijani | azb |
TRT | تورکیه-ده سون 24 ساعات عرضینده داها 77 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده تورکیه-نین ساغلیق ناظیری فخرالدین کوجا بیلدیریب.
ناظیر بیلدیریب کی، کروناویروس‌دان اؤلنلرین عمومی سایی 10 مین 027 نفره چاتیب.
اونون سؤزلرینه گؤره، اؤلکه‌ده 2 مین 305 یئنی یولوخما حالی قئیده آلینیب، یولوخان‌لارین عمومی سایی 368 مین 513 نفره چاتیب.
ناظیر علاوه ائدیب کی، اؤتن گون کروناویروس‌دان 1662 نفر ساغالیب، کروناویروس‌دان ساغالان‌لارین عمومی سایی 319 مین 181 نفر تشکیل ائدیر.
| 490 | Arab | South-Azerbaijani | azb |
TRT | بیرلشمیش میللتلر تشکیلاتی‌نین (بمت) اینسان حقوق‌لاری تشکیلاتی عالی کمیسار میشل باشله روسیا قوشون‌لاری طرفیندن محاصره‌یه آلینان اوکراینانین ماریوپل شهری اوچون "بیر واخت‌لار تام اینکیشاف ائتمیش بیر شهر اولان یئر ایندی خارابالیغا چئوریلیب" دئییب.
میشل باشله بمت اینسان حاقلاری شوراسینین اوکراینا خصوصی ایجلاسیندا روسیانین فوریه‌نین 24-ده اوکراینادا باشلادیغی ساواشین سیویل لره ووردوغو زیانا توخونوب.
میشل باشله سیویل لرین ان چوخ تاثیرلندیگی ماریوپل-دا اینسانلارین آغلاسیغماز قورخو ایچینده یاشادیغینی بیلدیریب:
"بیر واخت‌لار اینکیشاف ائتمیش شهر ایندی خارابا‌لیق‌دیر. تلفات و داغینتی‌لارین منظره سی آیدینلاشدیقدان سونرا ماریوپل-دا سیویل اها‌لی‌نین اؤلوم‌لری‌نین مین‌لرله ساییلاجاغینی تخمین ائدیریک".
آزوفستال صنایع محله‌سینده شدت‌لی توققوشما‌لارین داوام ائتدیگینی قئید ائدن باچئلئت اولوسلار آراسی قیزیل خاچ کومیته‌سی‌نین و بمت-نین سعی‌لری سایه‌سینده 500-دن چوخ سیویل شخصین اورا‌داکی پولاد زاوودون‌دان تخلیه اولونماسیندان ممنون‌لوغونو ایفاده ائدیب.
میشل باشله "روسیا عسگرلرینین سیویل شخص‌لری زورلادیغی" ادعا‌لارینا دا توخوناراق "اوفیسیمیز اؤلکه داخیلینده اونلارلا زورلاما حادثه‌سینی تصدیقله‌ییب و دیگر ادعا‌لاری آراش‌دیرماقدا داوام ائدیر" دئییب.
اوکراینا خاریجی ایشلر ناظیری‌نین بیرینجی معاوینی مینه جاپارووا دا آنلاین دانیشا‌راق دئییب کی، روسیانین منیم اؤلکه‌مه هوجوم‌لاری هامیمیزا قارشی محاربه‌دیر.
امینه جاپارووا بیلدیریب کی، 500 میندن چوخ اوکراینا‌لی قاچاقمالچی‌لیق یولو ایله روسیا سرحدینه گتیریلیب و اونلارین تالعی معلوم دئییل:
"روسیانین جینایت سیاهی‌سی کیفایت قدر گئنیش‌دیر، خصوصیله ایشگنجه، زورلاما و ایتکین دوشمه‌لر".
آوریلین 7-ده روسیانین بمت-نین اینسان حقوق‌لاری شوراسینین عضولوگوندن چیخاریلماسی ایله علاقه‌دار روسیا نوماینده هئیتی ایجلاسدا ایشتیراک ائتمه‌ییب.
| 1,673 | Arab | South-Azerbaijani | azb |
TRT | فرانسا-نین کاتولیک خیریه تشکیلاتی" Secours Catholique " ایللیک راپوروندا اؤلکه‌ده آرتان یوخسوللوغا دقت چکیب.
فرانسیز مدیاسی‌نین Secours Catholique –ین راپورونا ایستینا‌دن وئردیگی خبره گؤره تشکیلات 2021-جی ایلده 938 مین آداما کؤمک ائدیب و یاردیم آلان عائله‌لرین 48%-نین اساس قیدا‌لارینی بئله قارشیلایا بیلمه‌دیگی قئید ائدیلیب.
راپوردا بیلدیریلیب کی، ایکی عائله‌دن بیرینین قیدالانماق اوچون آیلیق بودجه‌سی 295 یورودو، بو دا آدام باشینا گونده‌لیک مینیموم 7 یورو اولان قیدا خرج‌لریندن 2 یورو آشاغی‌دیر.
تشکیلات‌دان یاردیم آلان‌لارین 75%-نی کمکه احتیاجی اولان یئنی اینسانلار تشکیل ائدیر. باخمایا‌راق باهالاشما ایله علاقه‌دار وضعیتین داها دا پیسله‌شه‌جگی گؤزلنیلیر.
| 661 | Arab | South-Azerbaijani | azb |
TRT | حکاری‌ده تشکیل ائدیله‌ن هاوا دستک‌لی عملیاتدا، بؤلوجو ترور هؤرگوتو پ‌کاکالی ۳ تروریست ائتکیسیز حالا گتیریلدی.
میللی ساوونما باخانلیغینین تویتر حسابین‌دان وئریلن آچیقلامادا، حکاری بؤلگهسینده هاوا دستک‌لی عملیات ایجرا ائدیلدیگی بیلدیریلدی.
سؤز قونوسو عملیاتدا ۳ تروریستین ائتکیسیز حالا گتیریلدیگی آچیقلاندی.
| 310 | Arab | South-Azerbaijani | azb |
TRT | ایران-دا اؤتن گون عرضینده 197 نفر کوروناویروس‌دان (کووید-19) اؤلوب، 10 مین 644 نفر یولوخوب.
بونو ایرانین ساغلیق، معالیجه و طبی تحصیل ناظیرلیگی اعلان ائدیب.
حالبوکی اؤتن گونون ایستاتیستیکلره اساساً ایران-دا 156 نفر کوروناویروس نتیجه‌سینده اؤلموشدو.
بونونلا دا ایران-دا بو ویروس‌دان اؤلنلرین سایی 125 مین 716 نفره، یولوخان‌لارین سایی ایسه 5 میلیون 888 مین 100 نفره چاتیب. ویروس داشیییجیلاریندان 4 مین 127 نفرین وضعیتی آغیر قیمتلندیریلیر.
ایران-دا ایندییه‌دک 5 میلیون 455 مین 329 نفر کوروناویروس‌دان ساغالیب، 35 میلیون‌دان چوخ تشخیص تستی حیاتا کئچیریلیب.
عمومی‌لیکده، ایران-دا تخمینن 83،5 میلیون واکسن وورولوب. بیرینجی مرحله اوزره واکسیناسیون اولونان‌لارین عمومی سایی 51،7 میلیون، ایکینجی مرحله اوزره واکسیناسیا اولونان‌لارین سایی 31،7 میلیون، اوچونجو مرحله اوزره واکسیناسیون اولونان‌لارین سایی 72،5 مین تشکیل ائدیر.
| 816 | Arab | South-Azerbaijani | azb |
TRT | جولای آیینین ۲۸یندن بری تورکیه‌نین گونئی بؤلگه‌لرینده‌کی اورمان یانغینلاری ایله مبارزه آپارماق اوچون ۶ اؤلکه‌دن هاوا دستگی گلدی. اورمان‌چی‌لیق باش مودور کؤمکچیسی مصطفی اؤزکایا، تورکیه‌یه عاید ۴۵ هلیکوپتر و ۳ اوچاغین یانیندا خاریجی اؤلکه‌لردن ده دستک آلدیقلارینی و هله ده گؤزلدیکلری یاردیم اوچاقلارینین اولدوغونو سؤیله‌دی.
حاضردا اؤلکه‌ده اولان ۱۸ خاریجی هاوا آراجینین ۱۲ اوچاق و ۶ هلیکوپتردن عبارت اولدوغونو ایفاده ائدن اؤزکایا، اوچاق‌لاردن ۱۰ونون و بوتون هلیکوپترلرین قارشیلیقسیز گؤندریلدیگینی بیلدیردی.
تورکییه‌نین تاریم و اورمان باخانلیغی، خاریجی ایشلر باخانلیغی و یا آفاد (آفت و عاجل دوروم یؤنتیمی باشقانلیغی) واسطه‌سی ایله هئچ بیر اولوسلارآراسی یاردیم چاغریسی ائتمه‌دیگینی ایضاح ائدن اؤزکایا، "ایران ۱ اوچاق و ۲ هلیکوپترله دستک وئردی. آذربایجان ۱ هلیکوپتر و ۵۳ آراجلیق بیر اکیپ ایله یانغین بؤلگه‌سینه چاتماق اوزره‌دیر. اوکراینا ۳ اوچاق ایله دستک وئردی. ۵ اوچاق و ۳ هلیکوپتر روسیادان گلدی" دئدی.
آوروپا بیرلیگین‌ده‌کی "مولکی مدافعه مکانیزمی"نه ایشاره ائدن اؤزکایا بونون آوروپا بیرلیگینه عضو اؤلکه‌لرین حاق اؤد‌مکله یاراتدیقلاری بیر مکانیزم اولدوغونو ایضاح ائتدی. آفادین دا بورادا بیر عضو اولدوغونو وورغولایان اؤزکایا، "بورادا احتیاجی اولان اؤلکه‌لره دستک وئریلیر. بو یاردیم دئییل. بیز اؤز حاقلاریمیزدان لازیم اولدوقدا ایستیفاده ائدیریک. بیز بونو یاردیم آدلاندیرمیریق. دستک‌دیر، چونکو حاقلی اولاراق بیزیم اولانی ایسته‌ییریک" دئدی.
کروواسی، ایسپانیا، فرانسا و رومانیدن ۵ اوچاق اوچون تکلیف آلدیقلارینی سؤیله‌یه‌ن اؤزکایا، رومانی و فرانسانین اوچاقلارینین اویغون اولمادیقلاری اوچون گلمدیگینی، کروواسیدن ۱، ایسپاییادان ایسه ۲ اوچاق گلدیگینی سؤیله‌دی.
تورکیه‌نین هاوا گوجونون یاخشی اولدوغونو، آنجاق بو جور دستک وئرمک ایسته‌یه‌ن اؤلکه‌لری گئری چئویره‌بیلمه‌یه‌جکلرینی ایفاده ائدن اؤزکایا، "بو یاردیم ایسته‌کلرینی رد ائتمک دیپلوماتیک اولاراق دوغرو دئییل" دئدی.
| 1,767 | Arab | South-Azerbaijani | azb |
TRT | هاوا الکترونیک صنایع و (هاوئلسان) تورک هاوا یول‌لاری آراسیندا "کابینه ایچی ایلنجه سیستم‌لری و اینترنت خیدمتی" ساحه‌سینده فعالیت گؤسترمک آماجی ایله اورتاق تشببوس شیرکتی قورولماسینا یؤنلیک ایمضالار آتیلدی.
سؤزقونوسو پروتوکول، آنتالیا‌داکی Eurasia Airshow سرگیسینده ایمضالاندی.
تورک هاوا یوللارینین 2020دن سونرا آلاجاغی اوچاقلار‌لارین چوخوندا بو سیستم قوللانیلاجاق.
تورک هاوا یوللارینین 40دان چوخ اوچاقیندا قوللانیلان سیستمین تأمیناتیندا هاوئلسان، دونانیمیندا ایسه تورک هاوا یول‌لاری وظیفه آلدی.
هم قیمت، هم کیفیت معناسیندا دونیادا بو خیدمتی وئرن بللی شیرکتلر وار.
| 566 | Arab | South-Azerbaijani | azb |
TRT | گونده جمعی 1-4 عدد سیگار چکن اینساندا اورک-دامار خسته‌لیک‌لری‌نین یارانماسی ریسکی دوز 3 دفعه آرتیر.
نروژ عالیم‌لری‌نین آراشدیرماسی محض بو نتیجه‌نی اوزه چیخاریب.
متخصص‌لرین آراشدیرماسی سیگاردان کیشی‌لرله موقاییسه‌ده قادین‌لارین داها چوخ اذیت چکدیگینی ده معینلشدیریب. عالیم‌لر بیلدیریر کی، حتی آرابیر سیگار چکن خانیم‌لاردا دا موختلیف خسته‌لیک‌لره، همچنین کانسره (سرطان) توتولما ریسکی "تجروبه‌لی" سیگار چکن شخص‌لرله عینی‌دیر.
| 423 | Arab | South-Azerbaijani | azb |
TRT | ایران-دا اؤتن گون عرضینده 132 نفر کروناویروس‌دان (کووید-19) اؤلوب.
بونو ایرانین ساغلیق ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بونونلا دا ایران-دا بو ویروس‌دان اؤلنلرین سایی 22 مین 542 نفره یوکسلیب.
ناظیرلیک رسمی‌سی دئییب کی، ایران-دا اؤتن 24 ساعات عرضینده 2 مین 302 نفر کروناویروسا یولوخوب. بئله‌لیکله ایران-دا بو ویروسا یولوخان‌لارین سایی 391 مین 112 نفره چاتیب. ویروس داشیییجیلاریندان 3 مین 713 نفرین وضعیتی آغیر قیمتلندیریلیر.
سادات لاری علاوه ائدیب کی، ایران-دا ایندییه‌دک 337 مین 414 نفر کروناویروس‌دان ساغالیب.
سادات لاری قئید ائدیب کی، ایرانین تهران، مازنداران، گیلان، قم، اصفهان، رضوی خوراسانی، دوغو آذربایجان، کرمان، قوزیی خوراسان، سمنان، یزد، زنجان و قزوین ویلایت‌لری قیرمیزی زونا‌لار حساب اولونورلار.
ایران-دا ایندییه‌دک 3،43 میلیون‌دان چوخ تشخیص تستی حیاتا کئچیریلیب.
| 823 | Arab | South-Azerbaijani | azb |
TRT | چین، باشکند پکن‌ده دونیانین ان قاتی ماشین امیسیون ایستانداردینی ایجرا ائده‌جک.
پکن اطراف قوروما ایداره‌سی، دسامبر 2017-جی ایل اعتباریله پکن‌ده تطبیق اولونا‌جاق یئنی ماشین امیسیون ایستاندارد‌لاری‌نین دونیانین ان قاتی ایستانداردی اولاجاغینی آچیقلادی.
شهرده یئنی امیسیون تطبیق‌لری ایله ماشین‌لرین هیدروکربون یاییمی یوزده 5 آزالا‌جاق.
2022ده ده توپلام اولاراق ماشین‌لرین امیسیون میقداری‌نین یوزده 20 ایله 30 آراسیندا آزالماسی نظرده توتولور.
| 438 | Arab | South-Azerbaijani | azb |
TRT | ایران-دا اؤتن گون عرضینده 239 نفر کوروناویروس‌دان (کووید-19) اؤلوب، 11 مین 701 نفر یولوخوب.
بونو ایرانین ساغلیق، معالیجه و طبی تحصیل ناظیرلیگی اعلان ائدیب.
بونونلا دا ایران-دا بو ویروس‌دان اؤلنلرین سایی 119 مین 888 نفره،یولوخان‌لارین سایی ایسه 5 میلیون 559 مین 691 نفره چاتیب. ویروس داشیییجیلاریندان 6 مین 124 نفرین وضعیتی آغیر قیمتلندیریلیر.
ایران-دا ایندییه‌دک 4 میلیون 988 مین 109 نفر کوروناویروس‌دان ساغالیب، 31،9 میلیون‌دان چوخ تشخیص تستی حیاتا کئچیریلیب.
عمومی‌لیکده، ایران-دا تخمینن 52،7 میلیون واکسن وورولوب. بیرینجی مرحله اوزره واکسیناسیون اولونان‌لارین عمومی سایی 36،9 میلیون، ایکینجی مرحله اوزره واکسیناسیون اولونان‌لارین سایی ایسه 15،8 میلیون تشکیل ائدیر.
کوروناویروسا یولوخما اوزره 29 شهر قیرمیزی، 224 شهر ایسه نارینجی زونا حساب اولونور. قیرمیزی و نارینجی زونا حساب اولونان شهرلره گئدیش-گلیش قاداغان‌دیر. بوندان باشقا 165 شهر ساری زونا حساب اولونور.
| 866 | Arab | South-Azerbaijani | azb |
TRT | امریکا-دا کالیفرنیا ایالتی‌نین قوزیی-باتی سیندا تأثیرلی اولان "دیکسی" یانغینی هله ده نظارت آلتینا آلینا بیلمه‌ییب.
کالیفرنیا مئشه و یانغیندان محافظه دپارتامنتی‌نین (Cal Fire) وئردیگی آچیقلامایا گؤره، اوچونجو هفته‌سینده داوام ائدن "دیکسی" ایالت تاریخینده ایکینجی ان بؤیوک یانغین اولاراق قئیده آلینیب.
معلوماتا گؤره، بؤلگه‌دکی 187.000 هکتاردان چوخ بیر ساحه تامامیله یانیب، بیر چوخ بینا یارارسیز حالا دوشوب و تاریخی گرین ویل شهری کول اولوب.
امریکا میللی ایداره لر آراسی یانغین مرکزی بو ایلین اولیندن بری اؤلکه داخیلینده 37 میندن چوخ یانغین نتیجه‌سینده 3 میلیون هکتاردان چوخ اراضی‌نین کول اولدوغونو بیلدیریب.
| 606 | Arab | South-Azerbaijani | azb |
TRT | ایران-دا اؤتن گون عرضینده داها 148 نفر کروناویروس‌دان (کووید-19) اؤلوب.
بونو ایرانین ساغلیق ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بئللیکله ایران-دا بو ویروس‌دان اؤلنلرین سایی 11 مین 408 نفره چاتیب.
سادات لاری علاوه ائدیب کی، ایران-دا اؤتن 24 ساعات عرضینده داها 2 مین 449 نفر کروناویروسا یولوخوب. بونونلا دا ایران-دا بو ویروسا یولوخان‌لارین سایی 237 مین 878 نفره یوکسلیب.ویروس داشیییجیلاریندان 3 مین 136 نفرین وضعیتی آغیردیر.
ناظیرلیک رسمی‌سی ایندییه‌دک 198 مین 449 نفرین کروناویروس‌دان ساغالدیغینی دئییب.
سادات لاری بیلدیریب کی، خوزستان، باتی آذربایجان، دوغو آذربایجان، کوردوستان، کرمانشاه، هرمزگان، بوشهر، رضوی خوراسانی و ایلام ویلایتلرینده وضعیت آغیردیر.
ایران-دا ایندییه‌دک 1،76 میلیون‌دان چوخ تشخیص تستی حیاتا کئچیریلیب.
| 768 | Arab | South-Azerbaijani | azb |
TRT | سوئیس‌ین سوسیال دموکرات پارتی‌سینین لیدری کریستین لوارت ایسلامین رسمی دین اولاراق تانینماسی تکلیفینی ایره‌لی سوردو.
سوئیس‌ین "سانتگ زایتونگ" قزئتینه موصاحیبه‌سینده لوارت ایسلامین رسمی دین اولاراق قبول ائدیلمه‌سی و آنایاسادا یئر آلماسی‌نین موذاکیره‌یه چیخاریلماسی‌نین لازیم اولدوغونو سؤیله‌دی.
"ایسلام رسمی دین اولاراق تانینارسا، دین آدام‌لاری‌نین تحصیلی‌نین مالیه‌سی سوئیس دوولتی طرفیندن قارشی‌لانا‌جاق، خاریجدن دستک ایستنیلمه‌یه‌جک" دئین کریستین لوارات: "سوئیسه خاص بیر ایسلام دینی اولا بیلر می؟ بونو موذاکیره ائدجییک" - دئدی.
تکلیفه "20 Minuten" قزئتی‌ده صحیفه‌لرینده یئر آییردی و "سوئیس‌ده ایسلام رسمی دین اولمالیدیرمی؟" شکلینده آنکت تشکیل ائتدی.
| 653 | Arab | South-Azerbaijani | azb |
TRT | اینگیلتره-ده ژوئن آیینین 15-دن اعتباراً اجتماعی نقلیاتدا یولجولارین ماسک گئیینمه‌سی مجبوری اولاجاق
بو باره‌ده اؤلکه‌نین نقلیات ناظیری گرانت شاپس حکومتین کروناویروسلا باغلی کئچیردیگی گونلوک بریفینقده دئییب.
ناظیر اینسانلارین اکثریتی‌نین یئنی قایدایا رعایت ائدجگینی گؤزله‌دیگینی دئییب. او بیلدیریب کی، یئنی قایدایا رعایت ائتمه‌ین شخص‌لر جریمه‌لنه‌جک.
گرانت شاپس اینسانلارین یالنیز طبی دئییل، ائولرده حاضیرلادیق‌لاری ماسک‌لاردان دا ایستیفاده ائده بیله جگینی دئییب.
خاطیرلاداق کی، اؤتن هفته باش ناظیر بوریس جانسون ژوئن آیینین 15-دن اعتباراً اینگیلتره-ده ضروری اولمایان ماغازا‌لارین آچیلاجاغینی بیان ائتمیشدی.
| 613 | Arab | South-Azerbaijani | azb |
TRT | دیش ایشلری باخانلیغی سؤزجوسو حامی آکسوی، آمریکا ساوونما باخانی جیم متیس‌ین بؤلوجو ترور هؤرگوتو پ‌کاکا تروریزمی اوچون ایشله‌تدیگی "آکتیو آیاقلانما" ایفاده‌سینین اویغون بیر ایفاده اولمادیغینی سؤیله‌دی.
متیس‌ین آچیقلامالارییلا ایلگیلی سورولان سورویا یازیلی جاواب وئرن آکسوی،
"آمریکا ساوونما باخانینین بو سؤزلریله تورکیه‌نی هدف آلان پ‌کاکا تروریزمینی ایفاده ائتمک ایستدیگینی دوشونوروک. آنجاق بو اویغون بیر ایفاده دئییل‌دیر" دئدی.
پ‌کاکانین تورکیه‌یه قارشی ائیلملرینین آچیقجا تروریست ائیلملر اولدوغونو وورغولایان آکسوی، آمریکانین دا بو ائیلملری ترور ائیلملری، پ‌کاکانی دا ترور هؤرگوتو اولاراق تانیملادیغینی خاطیرلاتدی.
آکسوی آچیقلاماسیندا بونلاری سؤیله‌دی:
"اؤلکه‌میز، پ‌کاکانین و بو هؤرگوتون سوریه‌ده‌کی اوزانتیلاری پ.ی.د/ی.پ.گ‌نین هدفینده‌دیر و اولوسال گوونلیگیمیزی تهدید ائدن بو هؤرگوتله قرارلیلیقلا مجادله ائتمکده‌دیر. اؤته یاندان ترور تهدیدی آلتینداکی تک ناتو متفیقی تورکیه دئییل‌دیر. گئچدیگیمیز لیل بویوک مقیاسلی ترور ائیلملرینه معروض قالان دیگر متفیق اؤلکه‌لر ده وار".
| 975 | Arab | South-Azerbaijani | azb |
TRT | گالاتاسارایین قادین بسکتبال تیمی، اسپانیا تیمی اسپارس سیتیلیفت خیرونانی، ۶۵-۶۲ مغلوب اولدوغو ایلک اویونون دؤنوشونده ۷۲-۶۷ مغلوب ائد‌رک، اولوسلارآراسی بسکتبال فدراسیونو (فیبا) آوروپا کاپین‌دا یاری فینالا یوکسلدی.
خیرونا شهرین‌ده‌کی پاوئلو فونتاژاو آرئنادا گرچکلشن اویونون ایلک بؤلومو، ۱۸-۱۸ تاماملاندی.
اسپار سیتیلیفت خیرونا، ایلک یارینی ۳۵-۳۲ اوستون بیتیردی آنجاق گالاتاسارای، ۳.جی دؤردده بیرده‌کی اویونو ایله ۵۲-۵۱ اؤنه گئچدی.
هوجوم‌داکی اوستونولویونو سون ۱۰ دقیقه‌ده ده داوام ائتدیره‌ن گالاتاسارای، دوبلژویجین بیتیمه ۱.۷ ثانیه قالا آتدیغی بسکت ایله ساحه‌دن ۷۲-۶۷ قالیب آیریلدی.
گالاتاسارایین رقیبینی رقیب ائوینده ۵ سایی فرقله مغلوب ائد‌رک آدینی یاری فینالا یازدیردی.
گالاتاسارای، یاری فینالدا نادژ‌دا (روسیا) -پرفومریاس آوئنی‌دا (ایسپانیا) تیملرینین غالیبی ایله قارشیلاشاجاق.
| 779 | Arab | South-Azerbaijani | azb |
TRT | امریکانین مودافعه ناظیری جیمزماتیس‌ین روسیا‌لی همکاری سرگئی شویگو ایله گؤروشمک احتیمالینا سویوق باخمادیغی بیلدیریلدی.
اینگیلتره‌نین خبر آژانسی رویترزین دیپلوماتیک منبع‌لره اساسلاناناق یایدیغی خبره گؤره، امریکانین مودافعه ناظیری جیمز ماتیس روسیا‌لی همکاری سرگئی شویگو ایله گؤروشمک اوچون قاپی‌لاری‌نین آچیق اولدوغونو بیلدیریب.
گؤروش احتیمالی‌نین امریکا پرزیدنتی دونالد ترامپلا روسیانین جمهور باشقانی ولادیمیر پوتین آراسیندا فینلاندیانین پایتاختی هلسینکی-ده کئچیریلن گؤروش‌دن سونرا دوغدوغو ایفاده اولونور.
آدلاری‌نین آچیقلانماسینی ایستمه‌ین رسمی شخص‌لر ماتیس‌ین گؤروشمه‌یه حاضر اولدوغونو، لاکین طرفلر آراسیندا هله کی فعال تماس قورولمادیغینی سؤیله‌ییب‌لر.
قئید ائدک کی، ایکی ناظیرلیک آراسیندا 2015-جی ایلدن بری هئچ بیر گؤروش اولماییب.
| 733 | Arab | South-Azerbaijani | azb |
TRT | ایراندا اعتراضلار اؤلکه‌نین مختلیف اونیوئرسیته‌لرینده داوام ائدیر.
تهران بیلیم و تکنولوژی اونیوئرسیته‌سی اؤیرنجیلری اعتراض گؤستریسینده حکومت علیه‌ینه شعارلار سسله‌ندیره‌رک، دۆشرگه‌سینده‌کی پارکا مهسا امینییه اتحافاً «ژینا پارکی» آدینی قویدولار.
تربیت مدرس اونیوئرسیته‌سی اؤیرنجیلری ایسه گؤزآلتینداکی یولداشلاری اوچون «دوستلاریمیزی گؤزله‌ییریک، بیز هئچ یئره گئتمیریک، بوراداییق» شعارلارینین یانی سیرا «تهران گؤزآلتی مرکزی اولدو، ائوین سلاخ‌خانا اولدو»، «مهسانین قانینا آند اولسون ایران اؤزگورلشه‌جک» کیمی شعارلار سسله‌ندیره‌رک، اعتراض ائتدی.
اؤلکه‌نین موختلیف شهرلرینده‌کی دیگر اونیوئرسیته‌لرده ده گؤستریلر گئچیریلدی.
اؤته یاندان، ایران اینسان حاقلاری فعاللاری آژانسینا گؤره، کوردوستان ایالتی والیلیگی "آنفلوآنزایا یولوخما حاللارینین آرتماسی" سببی ایله بو گون اوخول و اونیوئرسیته‌لرین تعطیل ائدیلدیگینی آچیقلادی.
آژانس، اوخوللارین باغلانماسینین اساس سببینین مهسا امینینین اؤلومونون ۴۰.جی گونو اولدوغونو ادعا ائتدی.
| 915 | Arab | South-Azerbaijani | azb |
TRT | مراکش میللیسی قطرده کئچیریلن دونیا شامپیوناتیندا 1/4 فینالا وثیقه قازانیب.
افریقا تمثیلچی‌سی 1/8 فینالدا ایسپانیانی موباریزه‌دن کنارلاش‌دیرا‌راق، آدینی نؤوبتی مرحله‌یه یازدیریب.
ماتچین اساس و علاوه واختیندا حساب آچیلماییب. پنالتی‌لر سری سینده داها دقیق اوینایان (3:0) مراکش‌لی‌لر تاریخینده ایلک دفعه 1/4 فینالا آدلاییب.
قئید ائدک کی، مراکش ییغماسی نؤوبتی راونددا پرتغال تیمی ایله قارشیلاشاجاق.
| 396 | Arab | South-Azerbaijani | azb |
TRT | تورکیه سلاحلی قوه لرینین عراق-ین قوزیی ینده یئرلشن متینا بؤلگه سینه بو گون تشکیل ائتدیگی هاوا عملیاتی نتیجه سینده 12 تروریست ضررسیزلشدیریلیب.
تورکیه سلاحلی قوه لرینین باش قرارگاهیندان وئریلن معلوماتا گؤره، متینا بؤلگه سینه هاوا عملیاتی کئچیریلیب.
هاوا عملیاتی نتیجه سینده حربی بازا‌لارا هوجوم ائتمه‌یه حاضرلاشان تروریست لر ضررسیزلشدیریلیب.
| 343 | Arab | South-Azerbaijani | azb |
TRT | "فیتچ" اولوسلار آراسی ریتینگ آژانسی 5 اؤلکه‌نین کرئدیت ریتینگینی اوولکی سویه‌ده ساخلادی.
بو باره‌ده آژانس‌ین معلوماتیندا دئییلیر. شرحده فینلاندیانین " AA+ " ، یونانیستان و کنگو جمهوریت تینین " CCC " نامبییانین " BBB- " و آندورانین " BBB " سویه‌سینده اولان کرئدیت رئیتینگ‌لرینی همین سویه‌ده ساخلانیلدیغی بیلدیریلیر.
| 316 | Arab | South-Azerbaijani | azb |
TRT | روسیانین ایرکوتسک ویلایتینده نفت و طبیعی گاز ساحه‌سینده یئرلشن تاسیس‌ده یانغین باش وئریب.
روسیا فوق العاده حال‌لار ناظیرلیگی‌نین وئردیگی آچیقلامایا گؤره، ایرکوتسک ویلایتینده‌کی مارکوفسکی نفت و طبیعی گاز ساحه‌سینده‌کی تاسیس‌ده یانغین باشلاییب.
بیر نفرین یارالاندیغی یانغین تاسیس‌ین یئرلشدیگی اراضییه یاییلیب و حادثه یئرینه یانغین سؤن‌دورن‌لر جلب اولونوب.
مارکوفسکی نفت و طبیعی گاز ساحه‌سی یاشاییش منطقه‌لریندن 2،5 کیلومتر آرا‌لیدا یئرلشیر.
روسیانین ان بؤیوک اؤزل نفت شیرکت‌لریندن بیری اولان ایرکوتسک نفت شیرکتینه مخصوص اولان نفت ساحه‌سی 1962-جی ایلدن فعالیت گؤستریر.
| 566 | Arab | South-Azerbaijani | azb |
TRT | روسیا-دا کروناویروسا یولوخان‌لارین سایی 840 مین نفره یاخینلاشیر.
اؤلکه‌ده سون گون عرضینده 5 مین 482 نفر ویروسا یولوخوب، 161 نفر ایسه حیاتینی ایتیریب.
بو گونه قدر روسیا-دا 839 مین 981 نفر انفکسیونا یولوخوب، اؤلنلرین سایی 13 مین 963 نفره چاتیب.
اؤلکه اراضی‌سینده عمومی‌لیکده 638 مین 410 نفر ویروس‌دان ساغالیب، 187 مین 608 نفرین معالیجه‌سی ایسه داوام ائدیر.
| 356 | Arab | South-Azerbaijani | azb |
TRT | مکزیک-ین یئنی سئچیلن پرزیدنتی مانوئل لوپز اوبرادورون امریکا پرزیدنتی دونالد ترامپا گؤندردیگی مکتوب ایجتیماعتله بؤلوشولدو.
مکزیک-ده قورولا‌جاق یئنی حکومتده خاریجی ایشلر ناظیری اولماسی پلان‌لاش‌دیریلان مارسلو ابرارد اوبرادورون سیاسی قرارگاهی قارشی‌سیندا توپ‌لاشان ژورنالیست‌لره یئنی سئچیلن دؤولت باشچی‌سی‌نین ترومپا گؤندردیگی مکتوبو اوخودو.
ابرارد ترامپین مکتوبو آلدیغینی دا سؤزلرینه علاوه ائتدی.
اوبرادورون مکتوبوندا دسامبر آییندا وظیفه‌یه باشلادیق‌دان سونرا ایقتیصادیاتی اینکیشاف ائتدیرمک و تهلوکه‌سیزلیگی محکملندیرمک پلانلاریندان بحث ائدیلیر، مکزیک-لیلرین آرتیک کوچ ائتمه‌یه احتیاج‌لاری اولمایا‌جاق‌لاری وورغولانیر.
لوپز اوبرادورون مکتوبوندا امریکا و مکزیک-ین دؤولت فوندلاری ایله دستک‌لنن اینکیشاف پلانی حاضرلاماغی و پلانا کوچون قارشی‌سینی آلماق اوچون مرکزی امریکا اؤلکه‌لرینی داخیل ائتمگی تکلیف ائتدیگینی بیلدیردی.
مانوئل لوپز اوبرادور معاش لار و امکلیلیک حاقیندان (حق بازنشستگی) اولاجاق کسینتی‌لری سوسیال پروقرام‌لارا و آلت یایی یا ایستیقامتلندیرمگی، یاتیریم و استخدامی آرتیرماق اومیدی ایله ده اؤزل سئکتور وئرگی‌لرینی آزالتماغی پلانلاشدیریر.
| 1,047 | Arab | South-Azerbaijani | azb |
TRT | سوریه-نین قوزیی ینده "باریش چشمه‌سی" عملیاتی‌نین کئچیریلدیگی بؤلگه‌ده بولوجو ترور تشکیلاتی پ.کا.کا/ی.پ.گ-نین 4 عضوو ضررسیزلشدیریلیب.
بو بارده تورکیه-نین میللی مودافعه ناظیرلیگیندن وئریلن معلوماتدا بیلدیریلیب. معلوماتدا ترورچولارین "باریش چشمه‌سی" عملیاتی‌نین کئچیریلدیگی بؤلگه‌یه سیزماغا جهد گؤستردیگی بیلدیریلیب.
معلوماتدا دئییلیر: "باریش چشمه‌سی" عملیاتی‌نین کئچیریلدیگی بؤلگه‌یه سیزماغا جهد گؤسترن ترورچولار ضررسیزلشدیریلیب.
| 428 | Arab | South-Azerbaijani | azb |
TRT | تورکیه بویوک میللت مجلیسینده قهرمان ماراش شهرینده اؤتن آی بیر-بیرینین آردینجا باش وئرن 7،7 و 7،6 شدتینده زلز‌له‌لرین نتیجه‌لری‌نین آراشدیریلماسی اوچون زلزلهنین نتیجه‌لرینی آراشدیرما کمیسیونونون یارادیلماسی قرارا آلینیب.
تورکیه بویوک میللت مجلیسینده قهرمان ماراش-دا باش وئرمیش زلز‌له‌لرین نتیجه‌لری‌نین هرطرف‌لی آراشدیریلماسی، زلز‌له‌یه داوام‌لی بینا فوندونون یارادیلماسی و تدبیرلر گؤرمک مقصدیله تورکیه بؤیوک میللت مجلیسی‌نین صدرلیگینه تقدیم ائدیلن تکلیف‌لر موذاکیره اولونوب. موذاکیره‌لر زامانی میللت وکیل‌لری بیر سیرا تکلیف‌لرله چیخیش ائدیب‌لر.
آراشدیرما کمیسیونونون یارادیلماسی ایله باغلی تورک بویوک میللت مجلیسی قراری "رسمی قزئته"ده درج اولونوب.
بونا گؤره، قهرمان ماراش-دا باش وئرمیش زلز‌له‌لرین نتیجه‌لری‌نین هرطرف‌لی آراشدیریلماسی، زلز‌له‌یه داوام‌لی بینا فوندونون یارادیلماسی و شهرلرین برپاسی اوچون لازیم اولان تدبیرلرین گؤرولمه‌سی مقصدیله مجلیس آراشدیرماسی‌نین آپاریلماسی قرارا آلینیب.
قرارا اساساً، 21 عضو‌دن عبارت اولاجاق کمیسیونونون ایش مدتی صدر، صدر معاوینی، سؤزچوسو و کاتیب سئچیلدیگی گون‌دن باشلایا‌راق 3 آی معین ائدیلیب. کمیسیون عضو‌لری لازیم گلدیکده آنکارا‌دان کناردا دا ایشله‌یه بیله‌جک‌لر.
| 1,109 | Arab | South-Azerbaijani | azb |
TRT | آمریکا، 1961-جی ایلده دیپلوماتیک علاقه‌لرینی کسدیگی کوبایا 55 ایل آرا‌دان سونرا ایلک دفعه سفیر تعیین ائتمک قراری آلدی.
آمریکا پرزیدنتی باراک اوباما، کوبا‌داکی آمریکا سفیرلیگینده هله ده مصلحت گوزار اولاراق وظیفه یئرینه یئتیرن جفری دلورنتیس‌ی هاوانا سفیری اولماغا نامیزد گؤستردی.
دلاورنتیس، آمریکا ایله کوبانین 2014 سونوندا علاقه‌لری نورماللاشدیرما قراری آلماسی و بو چرچیوه‌ده کئچن ایل قارشیلیقلی اولاراق سفیرلیک‌لرینی آچماسی‌نین آردین‌دان آمریکانین هاوانا سفیرلیگینده مصلحت گوزار اولاراق وظیفه ائدیردی.
آمریکا خاریجی ایشلر ناظیرلیگی‌نین کاریئر دیپلوماتلاریندان اولان دلورنتیس، داها اوّل ده آمریکانین بیرلشمیش میللتلر دایمی نماینده‌لیگینه، بوگوتا سفیرلیگینده و واشینگتوندا ناظیرلیک مرکزینده مختلیف وظیفه‌لرده اولموش.
دلورنتیس‌ین سفیر اولاراق آتانابیلمسی اوچون سناتو طرفیندن تصدیقلنمه‌سی لازیمدیر.
ایکی اؤلکه، علاقه‌لری نورماللاشدیرما چرچیوه‌سینده سفیرلیک‌لری آچما، بیرباشا تیجارت اوچوش‌لاری یئنیدن باشلاماق قراری آلمیشدی.
آمریکا حکومتی کوبایا یؤنلیک بعضی اقتصادی و تیجارت محدودیت‌لری یوموشادمیشدی.
اوباما، مارس آییندا کوبایا گئده‌رک 1928-جی ایلده بری بو اؤلکه‌نی گؤرئودئیکن زیارت ائدن ایلک آمریکا پرزیدنتی اولموشدو.
| 1,124 | Arab | South-Azerbaijani | azb |
TRT | ژاپنون هوکایدو بؤلگهسینده میدانا گلن شدت‌لی زلز‌له‌ده ایلک بیلگی‌لره گؤره ۷ نفر اؤلدو، ۲۰۰ نفر یارالاندی.
ژاپن یایین قورولوشو ان‌اچ‌کا و کیودو آژانسی، اؤلکه‌نین هوککایدو آداسین‌دا اورمانلیق ساحه‌ده چوخ ساییدا تورپاق سوروشمه‌سینه سبب اولان زلز‌له‌ده ان آز ۷ نفرین حیاتینی ایتیردیگینی، ۳۲ نفرین یوخ اولدوغونو و ۲۰۰ نفرین یارالاندیغینی بیلدیردی.
ژاپن مئتئورولوژی آژانسی دا دئپرمین داها اؤنجه ۶،۶ آچیقلانان بؤیوکلویونو ۶،۷ کیمی یئنی‌له‌دی و توماکومای شهرینین دوغوسوندا ۴۰ کیلومتر درین‌لیک‌ده میدانا گلدیگینی قید ائتدی.
زلزلهنین آردین‌دان توماری نوکلئر مرکزینده ۳ رآکتور دوردو و عاجل وضعیت ژنراتورلارینا باغلاندی. آدادا تخمیناً ۳ میلیون ائوه الکتریک وئریلمه‌دی، هاوا لیمانلاری و چوخ ساییدا یول قاپاندی.
یئتکیلیلر، بؤلگه‌یه آختارما قورتارما ایشلرینه قاتیلماق اوچون ۲۵ مین عسگر و دیگر پرسنلین گؤندریلدیگینی بیلدیردی.
| 815 | Arab | South-Azerbaijani | azb |
TRT | یونسکو-نون دونیا ارث سیاهی‌سینا سالینمیش "ان یاخشی محافظه ائدیلن 20 شهر"دن بیری اولان، تورکیه-نین تاریخی ائولریله مشهور کارابوک شهرینین سافران بولو قصبه‌سینده بیر قایا اوزرینده قورولان شوشه ایوان توریست‌لری اؤزونه چکن جازبه‌لی بیر مکان‌دیر.
80 متر درینلیگی اولان اینجه قایانین اوزرینده 2012-جی ایلده تیکیلن، اوزون‌لوغو 11 متر و آغیرلیق داشیما گوجو 75 تون اولان تورکیه-نین بو ایلک شوشه ایوانی (تراس) یئرلی و خاریجی توریست‌لرین دقت مرکزینده‌دیر. تکجه قوربان بایرامی زامانی (11-14 آوقوست) تقریباً 25 مین نفر بو شوشه ائیوانی گزیب.
"قارا دنیزین پارلایان اولدوزو" آدلان‌دیریلان سافران بولو ترراسینا گلن قوناق‌لارین سایی گونبگون آرتماقدا‌دیر.
| 639 | Arab | South-Azerbaijani | azb |
TRT | اقتصادی گوون شاخصی آرتدی.
تورکیه استاتیستیک قورومو (تویک) می آیینا باغلی اقتصادی گوون اندکسینی آچیقلادی.
بونا گؤره، اقتصادی گوون اندکسی می آییندا گئچن آیا گؤره یوزده 1،1 آرتیشلا 99،5 دگرین‌دن 100،5 دگرینه یوکسلدی.
اقتصادی گوون اندکسینده آرتیش، توکه‌دیچی، خیدمت، پراکنده تیجارت و تیکینتی سئکتورو گوون اندکسلرینده‌کی آرتیش‌لاردان قایناقلاندی.
| 341 | Arab | South-Azerbaijani | azb |
TRT | هندوستان‌نین بیخار ایالتینده داشقین‌لار نتیجه‌سینده اؤلنلرین سایی 216 نفره چاتدی. تخمینن 1،5 میلیون اینسانین ائولرینه و املاک‌لارینا جدی زیان دییب. بو باره‌ده هندوستان‌ین طبیعی فلاکت‌لرین نتیجه‌لری‌نین آرا‌دان قالدیریلماسی میللی خیدمتی معلومات یاییب.
سویون سویه‌سی‌نین آشاغی دوشمه‌سینه باخمایا‌راق، اؤلکه‌ده وضعیت هله ده تهلوکه‌لی‌دیر. بیخار ایالت ینین 12 منطقه‌سینده 2210 کند داشقین‌لاردان جدی زیان گوروب. عمومی لیکده سون اوچ هفته عرضینده داشقین‌لار 44،1 میلیون اینسانا ضرر ووروب. بئش یاشاییش بیناسی داغیلیب، 466 کند تیکی‌لی‌سی و 2774 یاشاییش یئری سو آلتیندا قالیب. همچنین 8،5 میلیون هکتار کند یئری ، یول‌لار، کؤرپولر داغیلیب.
خاطیرلاداق کی، بیخار ایالتینده داشقین‌لار لیسان یاغیش‌لار نتیجه‌سینده آلتی چایدا سویون سویه‌سی‌نین قالخماسی نتیجه‌سینده باش وئریب.
| 760 | Arab | South-Azerbaijani | azb |
TRT | آمریکا پرزیدنتی دونالد ترامپ، عدلیه ناظیری جف سسیونس دان، 2016 پرزیدنت سئچیمینده روسیانین رولو حاقینداکی سوروشدورمانی بیتیریلمه سینی ایسته‌دی.
دونالد ترامپین دونن وئردیگی بو تشببوس، اؤز پارتیسی اولان جمهورتچی پارتی نین، سوروشدورمانین داوامینی ایسته‌ین کونگره عضو‌لری آراسیندا اعتراضی یاراتدی.
ترامپ، رهبرلیگینین ان اوست سویه آدلی نماینده‌سینه ناظیرلیگین تعیین ائتدیگی خصوصی موشاویر روبرت مولرین داوام ائتدیردیگی سوروشدومانین قورتاریلماسی اوچون بو گونه قدرکی ان آچیق چاغیریشینی ائتمیش اولدو.
آمریکا پرزیدنتی دونن بیر سیرا توئیتر مساژیندا، اؤز سئچیم کامپانیاسیندا روسیا ایله امکداشلیق ائدیلدیگی ادعاسینی "باش‌دان-آیاغا یالان" کیمی قیمتلندیریب.
دونالد ترامپ،
بو فلاکت بیر وضعیت. عدلیه ناظیری جف سسیونس، اؤلکه‌میزی داها چوخ لکه‌لمه‌دن، بو غرضلی ایفریته اووونو درحال دایاندیرما‌لی" دئدی.
آغ ائو داها سونرا ائتدیگی آچیقلامادا، توئیتر مساژی‌نین سسیونس ا بیر دستور اولمادیغینی، ساده‌جه ترامپین پروسه سین اوزانماسین‌دان دویدوغو ناراحات‌لیغی ایفاده ائتدیغینی بیلدیردی.
6 جمهوریچی سناتور ایسه، ترامپین، سورشدورمانین باغلانماسی چاغیریشینی تنقید ائتدی.
موخالیفت‌دکی دموکرات کونگره عضو‌لری ده ترامپی، عدالتی مانع اولماغا تلاش ائتمکله گوناهلاندیردی.
نوامبر 2016دا کئچیریلن سئچیمده قالیب گلمه‌سین‌دن بو یانا ترامپ، غلبه‌ده روسیانین کمکی اولدوغو ادعا‌لارینا اعتراض گؤستریر.
آنجاق سسیونس، بیر رهبرلیگینین ماراق توققوشماسی دوغا، یا دا اوبژکتیو‌لیگینی قورویامایاجاغی قایغیسییلا بیر ایشدن چیخاریلماسی اولان " recuse " اصولونو 2017 می آییندا ایستیفاده ائتمیش اولدوغو اوچون، سوروشدورمانی دایاندیرما صلاحیتی یوخ‌دور.
سسیونس داعوا‌دان چکیلدیک‌دن سونرا سوروشدورما آپارماسی اوچون معاوینی رود روسنستین وظیفه لندیرمیشدیر.
مولری خصوصی موشاویر اولاراق گتیرن روسنستین اولدوغو اوچون، وظیفه‌دن آنجاق اؤزو آلا بیلر.
| 1,686 | Arab | South-Azerbaijani | azb |
TRT | قوزئی کوره، دیپلوماتیک باسقی‌لارا باخمایا‌راق موشک سیناق‌لارینا سون وئرمیر.
پیونگ یانگ حکومتی، بو دفعه ده، یئنی اینکیشاف ائتدیردیگی اوچاق ساوار اویوملو و کونتروللو موشک سیستمینی تست ائتدی.
قوزئی کوره لیدری کیم ژونگ-ون، تستی شخصاً تعقیب ائتدی.
یئنی اوچاق ساوار اویوملو وکونتروللو سیلاح سیستمی‌نین تست گؤرونتو‌لری دولت تلویزیونو طرفیندن جانلی یایینلاندی.
کیم، تستین سونرا یئنی سیلاح سیستمی‌نین سری اوره‌تیمی اوچون تعلیمات وئردی.
آمریکا ایسه، قوزئی کوره‌نین قارّه‌لر آراسی بالیستیک موشک سیناغینا تاماشاچی قالمیر.
ترامپ رهبرلیگی تدبیر مقصدلی موشک ساوونما ائتمه تستی ائتمه‌یه حاضیرلاشیر.
پلان‌لاش‌دیریلان تستین، اؤنوموزدکی هفته ائدیلمه‌سی گؤزلنیلیر.
بو آرادا، قوزئی کوره، یئنی بیر بالیستیک موشک سیناغی داها ائتدی.
آمریکان پاسیفیک گوجلری قوموتانلیغی، قیسا مسافه‌لی موشکین، قوزئی کوره‌نین وونسانداکی هاوا پارگاهین‌دان آتیلدیغینی و 6 دقیقه سونرا ژاپون دنیزینه دوشدوگونو ائشیتدیردی.
ژاپون و قونئی کوره، قوزئی کوره‌نین سیناغی‌نین بیرلشمیش میللتلر تشکیلاتی‌نین امنیت شوراسینین قرارلارینی آچیق شکیلده پوزدوغونو بیلدیردی.
ژاپون باش ناظیری شینزو آبه، قوزئی کوره‌نین سون موشک سیناغینا باغلی بو آچیقلاما‌لاری ائتدی:
"جی-7 ایجلاسینده قوزئی کوره‌نین اولوسلار آراسی سیاست اوچون ان بؤیوک پروبلم‌لردن بیری اولدوغونو قبول ائتدیک. قوزئی کوره‌نی داشین‌دیرماق اوچون آمریکا ایله بیرلیکده حرکته کئچجگیک. "
ایتالیادا، هفته سونوندا ائدیلن جی-7 ایجلاسینا قاتیلان آمریکا پرزیدنتی دونالد ترامپ ایله ژاپون باش ناظیری آبه گؤروشمه‌سینده، قوزئی کوره‌نین نوکلئر سیلاح پروقرامی دا گوندمه گلمیشدی.
دونالد ترامپ،
"بو بؤیوک بیر پروبلم. بو، بیر دونیا پروبلمی و حل ائدیله‌جک. ائله یا دا بئله حل ائدیله‌جک. بونون اوزرینه بحثه گیره بیلرسینیز" ایفاده‌سینی ایستیفاده ائتمیشدی.
| 1,634 | Arab | South-Azerbaijani | azb |
TRT | شیرناک و ماردین-ده ترور تشکیلاتی پ.کا.کا منسوبو 5 تروریست تهلوکه‌سیزلیک قوه‌لرینه تسلیم اولوب.
تورکیه سلاحلی قوه لرین باش قرارگاه رئیس لیگی‌نین اینترنت صحیفه‌سین‌دکی معلوماتا گؤره ،شیرناک-ین سیلوپی قصبه سینده، عراق-ین شیمالین‌داکی سیغیناجاق یئرلریندن قاچان پ.کا.کا-لی 4 تروریست تهلوکه‌سیزلیک قوه‌لرینه تسلیم اولوب.
گوچلوکوناک قصبه سینده ایسه تهلوکه‌سیزلیک قوه‌لری طرفیندن ایجرا ائدیلن اراضی آختارماسیندا بیر عدد الده قایرما پارتلاییجی آشکار ائدیله‌رک محو ائدیلیب.
بیت الشباب قصبه سینده ده، ترور تشکیلاتی پ.کا.کا/ کا.ج.کا-یا قارشی عملیاتدا، بیری قادین 3 فرانسیز وطنداشی اولماقلا 16 شوبهه‌لی گوز آلتینا آلینیب.
عملیات ترور تشکیلاتی پ.کا.کا / کا.ج.کا-یا ایله علاقه ده اولان و تروریستلر ایله امکداشلیق ائدنلرین یاخالانماسی مقصد ایله حیاتا کئچیریلیب.
ماردین-ین قیزیل تپه قصبه سینده ده سوریه-ده کی کامپلاریندان قاچان پ.کا.کا/پ.ی.د-ی.پ.گ ترور تشکیلاتی منسوبو بیر تروریست تهلوکه‌سیزلیک قوه‌لرینه تسلیم اولوب.
| 902 | Arab | South-Azerbaijani | azb |
TRT | فینال موسابیقه سینده "بارسلونا" و "اسپانیول" قارشیلاشیب. اساس واختدا قاپی‌لارا گل وورولمادیغی اوچون غالیب پنالتی‌لر سری سینده معینلشیب. بورادا داها دقیق اولان بارسلونا تیمی 4:2 حسابی ایله غالیب گله‌رک کوپایا صاحب چیخیب.
بو اویوندا "بارسلونا"نین هئیتینده مسی، سوارز، اینیستا، پیکه، کووتینیو و تر شتگن کیمی آپاریجی فوتبولچولارا شانس وئریلمه‌ییب.
قئید ائدک کی، کاتالونیا سوپر کوپاسی 2014-جو ایلدن اعتباراً هر 2 ایلدن بیر کئچیریلیر.
| 429 | Arab | South-Azerbaijani | azb |
TRT | آذربایجان-ارمنیستان سرحدیندکی تماس خطینده ارمنی طرفی‌نین آچدیغی آتش نتیجه‌سینده آذربایجان اردوسونون 1 عسگری شهید اولوب.
آذربایجان دؤولت سرحد خیدمتی‌نین معلوماتینا گؤره، ارمنیستان سلاحلی قوه‌لری قازاخ شهرینین قوشچو آیریم کندی ایستیقامتیندکی تماس خطینده آتشکس رژیمینی پوزوب.
آچیقلامادا، ارمنیستان اردوسونون هاوان توپو و دیگر ایری چاپ‌لی سلاح‌لارلا آچدیغی آتش نتیجه‌سینده آذربایجان اردوسوندان ابراهیم ولی یئو آدلی عسگرین شهید ائدیلدیگی بیلدیریب. جاواب آتشی ایله سوس‌دورولان ارمنیستان اردوسونون 1 حربی قوللوقچوسو اؤلوب، 1 ظابطی یارالانیب.
| 536 | Arab | South-Azerbaijani | azb |
TRT | طالبان سلاح‌لی‌لاری‌نین افغانیستانین تخار و زابل ایالت‌لرینده تؤرتدیگی هوجوم‌لار نتیجه‌سینده 20 تهلوکه‌سیزلیک خیدمتی نین امکداشی هلاک اولوب.
بو باره‌ده تخار ایالتی‌نین پولیس ایداره‌سی‌نین مطبوعات کاتیبی خلیل اسیر معلومات وئریب. او، طالبان سلاح‌لی‌لاری‌نین تخار ایالتی‌نین هوجای قار قصبه‌سینه هوجوم ائتدیگینی دئییب.
هوجوم نتیجه‌سینده 14 تهلوکه‌سیزلیک خیدمتی امکداشی‌نین هلاک اولدوغو ایفاده ائدن اسیر 5 نفرین ده خسارت آلدیغینی دئییب.
افغانیستان مودافعه ناظیرلیگیندن وئریلن آچیقلامادا ایسه سلاح‌لی‌لارین زابل ایالتی‌نین آرگانداب قصبه‌سیندکی حربی بؤلمه‌یه ائتدیگی هوجومدا آلتی تهلوکه‌سیزلیک خیدمتی امکداشی‌نین هلاک اولدوغو بیلدیریلیب.
طالبان زابل و تخار ایالت‌لرینده تؤره‌دیلن هوجوم‌لارلا باغلی آچیقلاما وئرمه‌ییب.
| 711 | Arab | South-Azerbaijani | azb |
TRT | ناتو-نون باش کاتیبی ینس استولتنبرگ اتفاقین داغلیق قاراباغ-داکی موناقیشه‌نین طرفی اولمادیغینی ائرمنیستان پرزیدنتی آرمن سارکیسیانا خاطیرلاتدیغینی بیلدیریب.
ینس استولتنبرگ و ائرمنیستان پرزیدنتی آرمن سارکیسیان ناتو-نون بلژیک-ین پایتاختی بروکسل-ده کی قرارگاهینداکی گؤروشون‌دن سونرا مطبوعاتا آچیقلاما وئریب‌لر.
استولتنبرگ داغلیق قاراباغ-داکی وضعیتی موذاکیره ائتدیکلرینی بیلدیرهرک، "ائرمنیستان پرزیدنتینه ناتو-نون بو موناقیشه‌نین بیر حیسه‌سی اولمادیغینی خاطیرلاتدیم. آذربایجان و ائرمنیستان 25 ایلدن چوخ‌دور کی، ناتو-نون دیرلی طرفداش‌لاری‌دیر" دئییب.
ناتو-نون آتشکسین پوزولماسیندان ناراحات اولدوغونو وورغولایان استولتنبرگ موباحیثه لره سون قویولماسی‌نین، آجی‌لارین دایاندیریلماسی‌نین و باریش دانیشیق‌لاری ایله حل یولونون تاپیلماسی‌نین واجیب‌لیگینی وورغولاییب.
استولتنبرگ طرف‌لری تمکین‌لی اولماغا و آتشکسه رعایت ائتمه‌یه چاغیریب و گرگینلیگین ان قیسا مودتده آزالدیلماسینی ایستهدیکلرینی سؤیله‌ییب.
باش کاتیب "سیویل لری هدف آلماق قبول ائدیلمزدیر و درحال دایانما‌لی‌دیر. هر کس دایمی سیاسی حل اوچون جهد گؤسترمه‌لی‌دیر.. ائرمنیستان و آذربایجان دانیشیق‌لاری داوام ائتدیرمه‌لی‌دیرلر" دئیه قئید ائدیب.
| 1,090 | Arab | South-Azerbaijani | azb |
TRT | سوما‌لی‌نین پایتختی موگادیشوداکی هودان بلدیه‌سینه کئچیریلن اینتیحار سالدیریسیندا 6 نفر اؤلوب، 16 نفر یارالانیب.
بلدیه منبع‌لرین‌دن آلینان معلوماتا گؤره، هودان بلدیه بیناسی گیریشینده بومبا یوک‌لو اوتوموبیل پارتلادیلیب.
پارتلاییش سببیندن بینادا بؤیوک میقیاسدا زیان میدانا گلدیگی، اؤلن و یارا‌لانان‌لارین چوخونون حکومت امکداش‌لاری اولدوغو بیلدیریلیب.
درمان هودان بؤلگه آدمینیستراسیون بیناسینا تشکیل اولونان سالدیری، بو آی عرضینده پایتخت‌دکی حکومت اوفیس‌لرینه کئچیریلن ایکی سالدیری اولوب.
سالدیری اساساً پایتخت موگادیشو اولماق کیمی شهرلرده مهمان‌خانا‌لاری، حکومت تشکیلات‌لارینی و امنیت گوجلرینی هدف آلان اعتراضلار حیاتا کئچیرن الشباب ترور تشکیلاتی مسئولیتینی گؤتوردو.
| 666 | Arab | South-Azerbaijani | azb |
TRT | ایرماک (اریدانوس) تاخیم‌اولدوزونون(صور فلکی) گونئیینده‌کی اپسیلون اریدانی اولدوزو اطرافیندا گونش سیستمینه بنزر بیر گزه‌گن سیستمی کشف ائدیلدی.
آمریکا هاواچی‌لیق دایره‌سی (ناسا)، قیزیل اؤته‌سی گؤی‌بیلیمی اوچون استراتوسفریک گؤزلم‌ائوی (صوفیا) آراجینین دونیا‌دان 10،5 ایشیق ایلی اوزاق‌داکی ایرماق اولدوزتوپاری‌نین(صور فلکی) گونئیینده گونشین ارکن حالینی خاطیرلا‌دان اولدوز سیستمی‌نین آیرینتی‌لی گؤزلم‌لرینی تاماملادیغینی آچیقلادی.
گونش کیمی اپسیلون اریدانینین ده اولوشومونو تاماملادیق‌دان سونرا بوشلوقدا دؤنمه‌یه داوام ائدن گاز، توز، بوز و قایاج‌لاردان اولوشان بیریکینتی دیسکلریله چئوره‌له‌ندیگی ایفاده ائدیلدی.
بو بیریکینتی دیسکلری‌نین گئنیش و یاییغین اولابیلدیگی کیمی گونش سیستمینده مارس و ژوپیتر آراسینداکی آستروید قورشاغی و یا نپتونون دیشین‌داکی بوز و قایا جیسیم‌لرین‌دن اولوشان کویپر قورشاغی کیمی سیخ قورشاقلار حالیندا یاییلابیلدیگی ده گؤزلملندی.
آراشدیرما، "آسترونومیکال ژورنال" درگیسینده یاییملاندی.
| 904 | Arab | South-Azerbaijani | azb |
TRT | گونئی آوروپا تاریخی‌نین ان ایستی هفته‌سینی یاشاییر. آنورمال ایستی‌لر قوزیی آسیا و قوزیی امریکادا دا موشاهیده اولونور.
باتی مئدیاسی خبر وئریر کی، جولای‌ین 18-ده سحر ایسپانیادا ترمومترلر 30 درجه‌دن یوخاری قالخیب، گونورتا ساعات‌لاریندا ایسه 40 درجه‌نی کئچیب. ایستی‌لیک دالغاسی گون‌لردیر داوام ائدیر. اؤلکه‌نین بیر سیرا بؤلگه‌لری آنورمال ایستی لر سببیندن یوکسک حاضیرلیق وضعیتینه گتیریلیب.
آنومال هاوا شرایطی‌نین قیسمن ال نینودان قایناقلاندیغی دئییلیر، متخصص‌لر حساب ائدیرلر کی، اساس سبب قلوبال ایقلیم دییشیک‌لیگی ایله علاقه‌لی‌دیر.
ایتالیا دا متئورولوژی موشاهیده‌لر تاریخینده ان ایستی هفته‌نی یاشاییر. آپنین یاریم آداسی‌نین اونلارلا شهرینده، او جمله‌دن پایتاخت رومادا ایستی تهلوکه‌سی‌نین قیرمیزی سویه‌سی اعلان ائدیلیب. دونیا متئورولوژی تشکیلاتی آوروپا اوچون 2021-جی ایلده سیسیل-ده قئیده آلینان 48،8 درجه‌نین اوستونده یئنی ایستی هاوا رکوردو تخمین ائدیر.
ایستی هاوا تکجه گونئی آوروپا ایله محدودلاشمیر. قوزیی امریکا و قوزیی آسیادا دا غیری-آدی یوکسک هاوا ایستیلیگی قئیده آلینماقدا‌دیر.
| 978 | Arab | South-Azerbaijani | azb |
TRT | فرانسادا، 153 سناتور و میلت وکیلی، پرزیدنت فرانسوا اولاندا خیطاب اولاراق بیر بیلگی یایینلایاراق، فیلیسطین دولتینی تانیماسی‌نین زامانی‌نین گلدیگی و وظیفه مدتی سونا چاتما‌دان بونو یئرینه یئتیرمه‌سی چاغیریشی ائدیلدی.
سناتور و میلت وکیل‌لری‌نین ایمضالادیغی پرزیدنت اولاندا آچیق چاغیریش متنی، هفته‌لیک Le Journal du Dimanche قزئتینده نشر اولوندو.
سوسیالیست سناتور گیلبرت روگرین قلمه آلدیغی مراجعت، فرانسا حکومتی و پرزیدنت اوللاندا اورتا شرق باریشی اوچون تشببوس آلدیق‌لاری ایفاده ائدیله‌رک، بو تشببوسو و وئریلن سؤزلرین ایجرایه چئوریلمه‌سی لازیم اولدوغو ایفاده ائدیلدی.
اوللاندین بیر چوخ دفعه مذاکیره‌لرین قارشیلیقلی و برابر شرطلرده آپاریلماسی شرطیله نتیجه وئرجگینه توخوندوغو وورغولانان متنده،
"مذاکیره‌لرین برابر بیر شکیلده، ایکی دولت آراسیندا ایجرا زامانی گلدی" ایفاده‌لری ایستیفاده ائدیلدی.
متنده، فرانسانین تاریخی مسئولیت‌لری اولدوغونون آلتی چکیله‌رک، "پرزیدنتی اوللاند فیلیسطین دولتینی تانییا‌راق بو تاریخی گؤروشو الدن لازیم اولدوغو" و وظیفه مدتی سونا چاتما‌دان فیلیسطین دولتینی تانییا‌راق بو فورصتی گئری چئویرممه‌سی ایستندی.
فرانسا حکومتینه فیلیسطین دولتینی تانیمانی توصیه ائدن پروژه، 2014 سونوندا فرانسا مجلیسی و سناتوسندا سس وئریله‌رک قبول ائدیلمیشدی.
پروژه‌نین مذاکیره ائدیلدیغی سیرادا حکومت آدینا دانیشان دؤورون خاریجی ایشلر ناظیری لوران فابیوس،
"فرانسا فیلیسطینی تانییاجاق. سوال نه زامان و نئجه اولاجاغی‌دیر." دئمیشدی.
فابیوس داها سونرا دا یاخین شرقده باریش مذاکیره‌لری‌نین یئنیدن باشلاماسی و نتیجه‌یه گئدیلمه‌سی اوچون ایکی ایللیک بیر مدت‌دن بحث ائتمیش و "ایکی ایل ایچری‌سینده بیر نتیجه آلینا بیلمزسه فرانسا اوزرینه دوشنی ائده‌جک" ایفاده‌لرینی ایستیفاده ائتمیشدی.
فابیوسون بو آچیقلامانی، 'فرانسا فیلیسطین دولتینی ایکی ایل سونرا تانییاجاق شکلینده آچیقلاما اولونموشدو.
| 1,677 | Arab | South-Azerbaijani | azb |
TRT | باهارین گلیشی‌نین طبیعتین اویانیشینی تمثیل ائدن نووروز قوتلاما‌لاری باشلادی ...
یئنی ایل اولاراق گئجه-گوندوز برابرلیگی‌نین یاشاندیغی 21 مارس، دوغو تورکوستان‌دان بالکان‌لارا قدر گئنیش بیر جوغرافیادا قوتلانیر ...
نووروز سببی ایله پرزیدنت رجب طیب اردوغان، تورکیه بؤیوک میللت مجلیسی‌نین باشقانی اسماعیل قهرمان و باش ناظیر بینا‌لی ییل‌دیریم بیر مساژ یایینلادی.
پرزیدنت اردوغان، دونیانین آجی گون‌لر یاشادیغینی ایفاده ائده‌رک؛
"نووروزون ایفاده ائتدیگی یئنیدن دیریلیش روحونا محکم بیر شکیلده صاحب چیخمالیییق." دئدی.
پرزیدنت اردوغان، مساژیندا، نووروزون، گئنیش بیر جوغرافیادا، قارداش‌لیق و دوستلوغون گونو اولدوغونو خاطیرلادیب، بؤلگه و دونیا باریشی اوچون ثابت‌لیک و ریفاه گتیرمه‌سینی آرزو ائتدی.
اردوغان مساژیندا، دونیانین دموکراسی، حاق، آزادلیق، خوشگؤرو کیمی آنلاییش‌لارین تطبیق‌لرینه، شخصاً بو دگرلری سیستملشدیرنلر طرفیندن خیانت ائدیلدیگی آجی گون‌لر یاشادیغینا دقت چکدی.
پرزیدنت، "مدنیت و مدنیت هاوزامیزی بوغماغا چالیشان‌لارا قارشی موباریزه‌نی، اؤز تاریخیمیزدن و عنعنه‌لریمیز آلدیغیمیز گوجله وئرجگیک." دئدی.
اردوغان، دونیا‌داکی بوتون مظلوم و ضرر چکمیش خالق‌لار اوچون مقدس بیر گلجگین سمبولو اولاجاق نووروز آتشی‌نین، آنادولودان یاغیلاجاغینی دا ایفاده ائتدی.
تورکیه بؤیوک میللت مجلیسی صدری اسماعیل قهرمان دا، نووروز بایرامی‌نین، سئوگی، باریش و خوشگؤرونون وسیله اولماسینی تمنی ائتدی.
قهرمان،
"بئله گون‌لرین، چاتیشما و گرگین‌لیگه دئییل، قارداش‌لیق و دوستلوق دویغولاری ایچینده کؤمکلشمه، همرای‌لیک و قارشیلیقلی آنلاییشا یول آچماسی هامیمیزین اورتاق گؤزلمه‌سی‌نین" دئدی.
باش ناظیر بینا‌لی ییل‌دیریم دا، چتین بیر قیشدا آردین‌دان گلن باهار اوچون "شوکور" و ایلین برکت‌لی کئچمه‌سی اوچون "دعا" نیتی ایله حیاتا کئچیریلن نووروز قوتلاما‌لاری‌نین، عصرلردیر باریش و قارداش‌لیق دویغولاری‌نین آرتما‌سینا سبب اولدوغونو ایفاده ائتدی.
| 1,708 | Arab | South-Azerbaijani | azb |
TRT | هیندوستانین دوغوسوندا یئرلشن باتی بنگال ایالتینده ایلدیریم وورماسی نتیجه‌سینده 27 نفر اؤلوب.
بو باره‌ده هیندوستان فوق العاده حال‌لارین ایدارولونماسی ناظیرلیگیندن معلومات وئریب.
خبرده دئییلیر کی، ایلدیریم موختلیف تارلا‌لاردا ایشله‌ین اکینچی‌لرین اوزرینه دوشوب. قئید ائدک کی، 2019-جو ایلده هیندوستان-دا ایلدیریم وورماسی نتیجه‌سینده تخمینن 2900 نفر اؤلموشدو.
| 356 | Arab | South-Azerbaijani | azb |
TRT | جمهورباشقانی رجب طیب اردوغان تورکیه‌ده سون زامان‌لار تؤره‌دیلن ترور هوجوم‌لاری‌نین مقصدی‌نین خالقی بیر-بیرینه سالماق اولدوغونو سؤیله‌دی.
جمهورباشقان‌لیغی ایقامتگاهیندا تشکیل ائدیلن 33-جو موختارلار (کندخودا) توپلانتی سیندا دانیشان اردوغان تورکیه و تورک میللتی‌نین ترور تشکیلات‌لاری اوزرین‌دن عینی ایله آتشله امتحانا تابع توتولدوغونو بیلدیردی.
بو هوجوم‌لارین عهده سیندن گله‌بیله‌جک گوجه صاحب اولدوغونو ایفاده ائدن اردوغان دئدی کی، بو هوجوم‌لارین اصل مقصدی دویغولاریمیزین آغلیمیزا اوستون گلمه‌سینه جهد گؤستریلمه‌سی‌دیر. بیزی بیر-بیریمیزه سالماق ایستییرلر. دیک و سویوق قان‌لی دوراجاغیق. قاچماق نامردلرین ایشی‌دیر، بیزیم میللتیمیز مرددیر.
تورکیه‌نین ترورا تسلیم اولدوغونو سؤیله‌مه‌نین ترور تشکیلات‌لاری ایله عینی یولدا حرکت ائتمک اولدوغونو وورغولایان اردوغان بیلدیردی کی، تورکیه‌نین اؤز گوونلیگی اوچون بؤلگهسینده آپاردیغی موباریزنی "باشقا دؤولت‌لرین ایچ ایشلرینه موداخیله" اولاراق گؤرن‌لر باش وئرن‌لردن هئچ نه آنلامیر. داعش-ه قارشی گوجلو موباریزه آپاران اؤلکه‌نی هله ده "بو خاین تشکیلاتا دستک وئریر" ایفاده سی ایله گوناهلان‌دیرماق، تامامیله ترور تشکیلات‌لاری اوزرین‌دن تورکیه‌یه سالدیرانلارین ایسته‌دیک‌لری نوع دان بیر ایفاده‌دیر.
جمهور باشقانی اردوغان ترور تشکیلاتی پ.کا.کا، دینی ایستیثمار ائدن فتح الله چی ترور تشکیلاتی فتو، داعش کیمی تشکیلات‌لارا فعال شکیلده، یازیلی، شیفاهی دستک وئرن‌لره نئجه رفتار ائدیلیرسه، مذهب آیرمجیلیغی یاخود دا حیات طرزی اوزرین‌دن میللت آراسیندا آیری-سئچکی‌لیک قویماغا جهد گؤسترن‌لره ده همین شکیلده یاناشما اولاجاغینی بیلدیردی.
| 1,454 | Arab | South-Azerbaijani | azb |
TRT | اوتریش‌ده کئچیریلن ارکن پارلامنت سئچیم‌لرینی، صاندیق چیخیش آنکتینه گؤره یوزده 37.1 ایله سباستیان کورز رهبرلیگین‌دکی اوتریش خالق پارتیسی (ÖVP) قازاندی.
تخمینن 6.4 میلیون سئچیجی‌نین اولدوغو اؤلکه‌ده، سئچیجی‌لرین یوزده 75.5ی صاندیغا گئتدی.
اوتریش دولت تلویزیونو ORF-ین ائتدیگی صاندیق چیخیش آنکتینه گؤره، مرکز ساغ (ÖVP) یوزده 37.1 سس آلارکن، سوسیال دموکرات پارتی (SPÖ) 21.8%، رادیکال ساغچی آزادلیق پارتیسی (FPÖ) ایسه یوزده 16 سس الده ائدیب.
اؤتن سئچیملرده مجلیس خاریجینده قالان یاشیل‌لار پارتیسی ایسه یوزده 14 سس نیسبتی ایله یئنیدن مجلیسه گیرمه‌یه حاق قازانارکن، لیبرال یئنی اوتریش پارتیسی (NEOS) سس‌لرینی 2 امتیازین اوزرینده آرتیرا‌راق یوزده 7.8ه چیخاردی.
صاندیق‌لارین یوزده 95ینین ساییلدیغی سئچیملرده،183 صندل‌دن عبارت اوتریش فدرال مجلیسینده میللت وکیلی پایلاشیمی ÖVP 71، SPÖ 41، FPÖ 30، NEOS 15، یاشیل‌لار 26 شکلینده اولوب.
ÖVP باشقانی کورز، سئچیم نتیجه‌لری‌نین سونرا ائتدیگی آچیکلامادا، خیال ائتدیک‌لری‌نین چوخ اوستونده سس آلدیقلارینی بیلدیرهرک، سئچیم نتیجه‌لری‌نین پارتیسینه بؤیوک مسئولیت قویدوغونو، کوالیسیون دانیشیق‌لارینی بو مسئولیتله داوام ائتدیره‌جک‌لرینی ایفاده ائتدی.
SPÖ باش دیرکتورو پاملا دیدی واگنر ده داها یاخشی نتیجه آلماق اوچون تلاش صرف ائتدیکلرینی وورغولایا‌راق، ایستدیک‌لری نتیجه‌یه چاتا بیلمدیک‌لرینی دیله گتیردی.
| 1,239 | Arab | South-Azerbaijani | azb |